				|

		52010PC0635

			Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE lena mbunaítear córas chun ainmhithe de chineál caorach agus de chineál gabhair a shainaithint agus a chlárú /* 2010/03090(COD)2010/0309 (COD) - COIM(2010) 635 leagan deireanach */

			   	GA
 || AN COIMISIÚN EORPACH
An Bhruiséil 8.11.2010
COIM(2010) 635 leagan deireanach
2010/0309 (COD)
2010/0309 (COD)
Togra le haghaidh
RIALACHÁIN Ó PHARLAIMINT NA hEORPA AGUS
ÓN gCOMHAIRLE
lena mbunaítear córas chun ainmhithe de
chineál caorach agus de chineál gabhair a shainaithint agus a chlárú
(Códúchán)
MEABHRÁN MÍNIÚCHÁIN
1.           I gcomhthéacs Eoraip na ndaoine,
cuireann an Coimisiún an-bhéim ar shimpliú agus ar shoiléiriú dhlí an Aontais
ionas go mbeidh sé níos soiléire agus níos so‑aimsithe do shaoránaigh
agus, dá réir sin, go gcruthófar deiseanna nua dóibh agus seans chun úsáid a
bhaint as na cearta sonracha a bhronntar orthu.
Ní féidir an aidhm seo a bhaint amach fad is atá
líon mór forálacha a leasaíodh roinnt uaireanta, agus leasuithe suntasacha a
bheith i gceist go minic, scaipthe anseo agus ansiúd, rud a fhágann go mbíonn
gá le cuardach a dhéanamh ar roinnt de na forálacha sin san ionstraim bhunaidh
agus ar roinnt eile acu in ionstraimí leasaitheacha níos déanaí. Is gá, dá bhrí
sin, mórobair thaighde a dhéanamh, i bhfoirm comparáide idir cuid mhór
ionstraimí éagsúla, chun na rialacha atá i bhfeidhm faoi láthair a
shainaithint.
Ar an gcúis sin, tá gá freisin le códú a dhéanamh
ar rialacha a leasaíodh go minic má tá an dlí le bheith soiléir agus trédhearcach.
2.           Chinn an Coimisiún, dá bhrí sin, ar
an 1 Aibreán 1987[1]
treoir a thabhairt dá fhoireann á rá gur cheart gach gníomh a chódú i
ndiaidh deich leasú ar a mhéad, agus cuireadh i bhfios dóibh gur
bunriachtanas é seo agus gur cheart féachaint le códú a dhéanamh ag eatraimh is
giorra ná sin ar na téacsanna a bhfuil siad freagrach astu lena chinntiú go
bhfuil na forálacha atá iontu soiléir agus sothuigthe.
3.           Dearbhaíodh an méid sin i gConclúidí
Uachtaránacht na Comhairle Eorpaí i nDún Éideann (Nollaig 1992)[2] agus
cuireadh i bhfios an tábhacht a bhaineann le códú mar go dtugann sé cinnteacht
faoin dlí is infheidhme maidir le hábhar ar leith tráth ar leith.
Ní foláir an nós imeachta coitianta a bhaineann le
glacadh ghníomhartha an Aontais a chomhlíonadh go huile agus go hiomlán le linn
an códú á dhéanamh.
Ós rud é nach ceadmhach athruithe a dhéanamh ar
shubstaint na n-ionstraimí lena mbaineann an códúchán, tháinig
Parlaimint na hEorpa, an Chomhairle agus an Coimisiún ar chomhaontú, trí
chomhaontú idirinstitiúideach dar dáta an 20 Nollaig 1994, go bhféadfar nós
imeachta luathaithe a úsáid chun ionstraimí códaithe a ghlacadh go mear.
4.           Is é is cuspóir don togra seo códú a
dhéanamh ar Rialachán (CE) Uimh. 21/2004 ón gComhairle an 17 Nollaig 2003 lena
mbunaítear córas chun ainmhithe de chineál caorach agus de chineál gabhair a
shainaithint agus a chlárú agus lena leasaítear Rialachán (CE)
Uimh. 1782/2003 agus Treoracha 92/102/CEE agus 64/432/CEE.[3] Glacfaidh
an Rialachán nua ionad na ngníomhartha éagsúla a chuimsítear ann[4];
caomhnaítear go huile agus go hiomlán inneachar na ngníomhartha atá á gcódú
agus, dá bhrí sin, ní dhéantar ach iad a thabhairt le chéile agus na
leasuithe foirmiúla sin amháin a bhfuil gá leo don phróiseas códúcháin féin
a dhéanamh.
5.           Rinneadh an togra códúcháin a
tharraingt suas ar bhonn réamh-chomhdhlúthú, i ngach teanga oifigiúil,
ar Rialachán (CE) Uimh. 21/2004 agus ar na hionstraimí lena leasaítear é. Is í
Oifig Foilseachán an Aontais Eorpaigh a rinne an comhdhlúthú sin trí chóras
próiseála sonraí. I gcás uimhreacha nua a bheith tugtha do na hAirteagail,
taispeántar an comhghaol idir an tseanuimhir agus an uimhir nua i dtábla atá
leagtha amach in Iarscríbhinn III a ghabhann leis an Rialachán códaithe:
ê 21/2004
(oiriúnaithe)
Togra le haghaidh
RIALACHÁIN Ó PHARLAIMINT NA hEORPA AGUS
ÓN gCOMHAIRLE
lena mbunaítear córas chun ainmhithe de
chineál caorach agus de chineál gabhair a shainaithint agus a chlárú
(Códúchán)
(Téacs atá ábhartha maidir leis an LEE)
TÁ PARLAIMINT NA hEORPA AGUS
COMHAIRLE AN AONTAIS EORPAIGH,
Ag féachaint don Chonradh ar Fheidhmiú an
Aontais Eorpaigh, agus go háirithe Airteagal Ö 43(2) Õ de,
Ag féachaint don togra ón gCoimisiún Eorpach,
Tar éis dóibh an dréachtghníomh reachtach a
chur chuig na Parlaimintí náisiúnta,
Ag féachaint don tuairim ó Choiste Eacnamaíoch
agus Sóisialta na hEorpa[5],
Ag gníomhú dóibh i gcomhréir leis an ngnáthnós
imeachta reachtach,
De bharr an méid seo a leanas:
ê
(1)
Rinneadh Rialachán (CE) Uimh. 21/2004 ón
gComhairle an 17 Nollaig 2003 lena mbunaítear córas chun ainmhithe de
chineál caorach agus de chineál gabhair a shainaithint agus a chlárú agus lena
leasaítear Rialachán (CE) Uimh. 1782/2003 agus Treoracha 92/102/CEE
agus 63/432/CEE[6]
a leasú go substainteach roinnt uaireanta[7]. Ar mhaithe le soiléire agus le réasúntacht,
ba cheart an Rialachán sin a chódú.
ê 21/2004 aithris
1 (oiriúnaithe)
(2)
De bhun Airteagal 3(1)(c) de
Threoir 90/425/CEE ón gComhairle an 26 Meitheamh 1990 maidir le
seiceálacha tréidliachta agus zóiteicniúla atá infheidhme maidir le roinnt
ainmhithe beo agus táirgí a thrádáil laistigh den Ö Aontas Õ d'fhonn an margadh
inmheánach a chomhlánú[8],
ní mór ainmhithe atá le trádáil laistigh den Ö Aontas Õ a shainaithint i
gcomhréir le ceanglais rialacha an Ö Aontais Õ agus ní mór iad a
chlárú ar shlí ar féidir an gabháltas bunaidh nó an gabháltas idirthurais, an t‑ionad
bunaidh nó an t‑ionad idirthurais, nó an eagraíocht bhunaidh nó an
eagraíocht idirthurais a rianú. Níor mhór gluaiseachtaí ainmhithe laistigh de
chríoch gach Ballstáit a chur leis na córais sainaitheanta agus chláraithe sin
faoin 1 Eanáir 1993.
ê 21/2004 aithris
2
(3)
Foráiltear in [Airteagal 14] de Threoir
[91/496/CEE ón gComhairle an 15 Iúil 1991 ag leagan síos na
bprionsabal a rialaíonn eagrúchán seiceálacha tréidliachta ar ainmhithe ag
teacht isteach sa Chomhphobal ó thríú tíortha agus ag leasú Threoracha 89/662/CEE,
90/425/CEE agus 90/675/CEE[9]]
nach mór an tsainaithint agus an clárú dá bhforáiltear in
Airteagal 3(1)(c) de Threoir 90/425/CEE a dhéanamh tar éis na seiceálacha
tréidliachta a dhéanamh, ach amháin i gcás ainmhithe atá le marú agus i gcás equidae
cláraithe.
ê 21/2004 aithris
4 (oiriúnaithe)
(4)
Is léir ó struchtúr reachtaíocht an Ö Aontais Õ , agus go háirithe ó
Rialachán (CE) Uimh. 1760/2000 ó Pharlaimint na hEorpa agus ón gComhairle
an 17 Iúil 2000 lena mbunaítear córas chun bó -ainmhithe a aithint agus a
chlárú agus maidir le lipéadú mairteola agus táirgí mairteola agus lena
n-aisghairtear Rialachán (CE) Uimh. 820/97 ón gComhairle[10], nach
dtagraíonn na coincheapa 'maor' agus 'gabháltas', mar a úsáidtear go ginearálta
iad, do chleachtaí ná do chlinicí tréidliachta. Ba cheart réim na gcoincheap
sin a shainmhíniú ar bhealach ní ba shainráite d'fhonn reachtaíocht ní ba
sholéite a chur ar fáil.
ê 21/2004 aithris
8 (oiriúnaithe)
(5)
Tá an teicneolaíocht chun ainmhithe de chineál
caorach agus de chineál gabhair a shainaithint go leictreonach chomh forbartha
sin anois gur féidir í a chur i bhfeidhm. Trí na bearta cur chun feidhme dá
bhforáiltear le go bhfeidhmeoidh an córas sainaitheanta leictreonaí i gceart ar
fud an Ö Aontais Õ , ba cheart gur
féidir sainaithint aonair ainmhithe agus a ngabháltas breithe a dhéanamh.
ê 933/2008
aithris 7
(6)
Foráiltear leis an Rialachán seo go mbeidh
sainaithint leictreonach éigeantach ón 31 Nollaig 2009 do gach ainmhí
a bheirtear tar éis an dáta sin. Le linn na chéad bhliana sin tar éis an
31 Nollaig 2009, áfach, níor cheart formhór ainmhithe a shainaithint
ach le gnáthaitheantóirí neamhleictreonacha, toisc gur rugadh na hainmhithe sin
roimh an dáta sin. Le linn na bliana sin, ba cheart ainmhithe le haitheantóirí
leictreonacha agus ainmhithe le haitheantóirí neamhleictreonacha a aistriú agus
a láimhseáil le chéile.
ê 1560/2007
aithris 5
(7)
Bhí an teicneolaíocht is gá le sainaithint
leictreonach a thabhairt isteach forbartha cheana ag roinnt Ballstát agus bhí
taithí shuntasach acu maidir lena chur chun feidhme roimh an 31 Nollaig
2009. Thug an taithí sin faisnéis luachmhar don Choimisiún agus do na Ballstáit
eile maidir le himpleachtaí teicniúla a bhaineann le sainaithint leictreonach
agus lena tionchar.
ê 21/2004 aithris
10
(8)
Ba cheart don Choimisiún na rudaí seo a leanas a
chur ar fáil freisin, go háirithe i bhfianaise na n‑imeachtaí arna
seoladh ag a Ionad Comhpháirteach Taighde; treoirlínte teicniúla mionsonraithe,
sainmhínithe agus nósanna imeachta do thréithe teicniúla aitheantóirí agus
léitheoirí, nósanna imeachta tástála, critéir inghlacthachta agus an múnla
deimhniúcháin do shaotharlanna tástála atá formheasta, soláthar aitheantóirí
agus léitheoirí iomchuí, cur i bhfeidhm aitheantóirí, agus cur i bhfeidhm léamh
agus athshlánú aitheantóirí, codú aitheantóirí, gluais choiteann, foclóir
sonraí agus caighdeáin chumarsáide.
ê 21/2004 aithris
11
(9)
Maidir le Ballstáit a bhfuil líon measartha beag
ainmhithe de chineál caorach nó de chineál gabhair iontu, féadfar nach mbeidh
call leis an gcóras sainaitheanta leictreonaí a thabhairt isteach. Is inmholta,
dá bhrí sin, cead a thabhairt do Bhallstáit den chineál sin córas roghnach a
bheith acu. Ní mór foráil a dhéanamh freisin do nós imeachta brostaithe lena
gcoigeartófar na tairseacha déimeagrafacha faoina bhféadfaí sainaithint
leictreonach a bheith roghnach.
ê 21/2004 aithris
12
(10)
Le gur féidir gluaiseachtaí ainmhithe de chineál
caorach agus de chineál gabhair a rianú, ba cheart ainmhithe a shainaithint mar
is ceart agus ba cheart a ngluaiseachtaí go léir a bheith inrianaithe.
ê 21/2004 aithris
13 (oiriúnaithe)
(11)
Ní mór do mhaoir ainmhithe faisnéis cothrom le dáta
a choimeád faoi na hainmhithe ar a ngabháltais. Ba cheart an méid íosta
faisnéise a chinneadh ar leibhéal an Ö Aontais Õ .
ê 21/2004 aithris
14 (oiriúnaithe)
(12)
Ba cheart do gach Ballstát clár lárnach a bhunú ina
mbeidh liosta cothrom le dáta de na maoir ainmhithe go léir atá cumhdaithe leis
an Rialachán seo agus atá i mbun na gníomhaíochta sin ina chríoch, agus beidh
méid íosta faisnéise arna leagan síos ar leibhéal an Ö Aontais Õ .
ê 21/2004 aithris
15
(13)
Ar mhaithe le rianú tapa agus cruinn a dhéanamh ar
na hainmhithe, ba cheart do gach Ballstát bunachar sonraí ríomhaireachta a
chruthú ina ndéanfar na gabháltais go léir ina chríoch, agus gluaiseachtaí na n‑ainmhithe,
a thaifeadadh.
ê 21/2004 aithris
16 (oiriúnaithe)
(14)
Ba cheart an cineál córa aitheantais a chinneadh ar
leibhéal an Ö Aontais Õ .
ê 21/2004 aithris
17
(15)
Ba cheart do dhaoine a bhfuil baint acu le trádáil
ainmhithe taifid a choinneáil ar a n‑idirbhearta, agus ba cheart rochtain
a bheith ag an údarás inniúil ar na taifid sin arna iarraidh sin dó.
ê 21/2004 aithris
18 (oiriúnaithe)
(16)
D'fhonn a áirithiú go gcuirfear an Rialachán seo i
bhfeidhm i gceart, ní mór foráil a dhéanamh do mhalartú tapa agus éifeachtúil
faisnéise idir Bhallstáit maidir le córacha aitheantais agus doiciméid
ghaolmhara eile. Glacadh forálacha Ö Aontais Õ a bhaineann leis sin
le Rialachán (CE) Uimh. 515/97 ón gComhairle an 13 Márta 1997
maidir le cúnamh frithpháirteach idir údaráis riaracháin na mBallstát agus
maidir le comhar idir na húdaráis sin agus an Coimisiún chun a áirithiú go
gcuirfear an dlí ar ábhair chustaim agus ar ábhair thalmhaíochta i bhfeidhm i
gceart[11]
agus le Treoir 89/608/CEE ón gComhairle an 21 Samhain 1989 maidir le
cúnamh frithpháirteach idir údaráis riaracháin na mBallstát agus maidir le
comhar idir na húdaráis sin agus an Coimisiún d'fhonn a áirithiú go gcuirfear
an reachtaíocht ar ábhair thréidliachta agus ar ábhair zóiteicniúla i bhfeidhm
i gceart [12]
.
ê 21/2004 aithris
19
(17)
D'fhonn iontaofacht na socruithe dá bhforáiltear sa
Rialachán seo a ráthú, ní mór do Bhallstáit bearta oiriúnacha leordhóthanacha
rialaithe a chur chun feidhme, gan dochar do Rialachan (CE, Euratom)
Uimh. 2988/95 ón gComhairle an 18 Nollaig 1995 maidir le
leasanna airgeadais na gComhphobal Eorpach a chosaint[13].
ê 21/2004 aithris
21
(18)
Ba cheart na bearta is gá chun an Rialachán seo a
chur chun feidhme a ghlacadh i gcomhréir le Cinneadh 1999/468/CE ón gComhairle
an 28 Meitheamh 1999 ag leagan síos na nósanna imeachta maidir le
feidhmiú na gcumhachtaí cur chun feidhme arna dtabhairt don Choimisiún[14],
ê 21/2004
TAR ÉIS AN RIALACHÁN SEO A
GHLACADH:
Airteagal 1
1. Bunóidh gach Ballstát córas chun ainmhithe
de chineál caorach agus de chineál gabhair a shainaithint agus a chlárú i
gcomhréir le forálacha an Rialacháin seo.
ê 21/2004
(oiriúnaithe)
2. Beidh feidhm ag an Rialachán seo gan dochar
do rialacha an Ö Aontais Õ a fhéadfar a bhunú
chun galair a dhíothú agus a rialú, agus gan dochar do
Threoir [91/496/CEE] agus do Rialachán (CE) Uimh. 73/2009 ón
gComhairle[15].
Airteagal 2
Chun críocha an Rialacháin seo, beidh feidhm
ag na sainmhínithe seo a leanas:
(a)          ciallaíonn "ainmhí" aon
ainmhí de chineál caorach nó de chineál gabhair;
(b)          ciallaíonn "gabháltas" aon
bhunaíocht, aon struchtúr, nó, i gcás feirmeoireachta saor‑raoin, aon
timpeallacht, ina mbíonn ainmhithe á gcoinneáil, á dtógáil nó á láimhseáil ar
bhonn buan nó ar bhonn sealadach, ach amháin i gcás cleachtaí nó clinicí
tréidliachta;
(c)          ciallaíonn "maor" aon
duine nádúrtha nó dlítheanach atá freagrach as ainmhithe, fiú mas ar bhonn
sealadach atá sé freagrach astu, ach amháin i gcás cleachtaí nó clinicí
tréidliachta;
(d)          ciallaíonn "údarás
inniúil" údarás lárnach nó údaráis lárnacha Ballstáit a bhfuil freagracht
air nó orthu, nó a bhfuil an cúram air nó orthu, seiceálacha tréidliachta a
chomhlíonadh agus an Rialachán seo a chur chun feidhme, nó, i gcás
monatóireacht a dhéanamh ar phréimheanna, ciallaíonn sé an t‑údarás a
bhfuil sé de chúram air Rialachán (CE) Uimh. 73/2009 a chur chun feidhme.
ê 21/2004
Airteagal 3
1. Beidh na heilimintí seo a leanas sa chóras
chun ainmhithe a shainaithint agus a chlárú:
(a)          cóir aitheantais chun gach ainmhí a
shainaithint;
(b)          cláir a choinneofar cothrom le dáta
ar gach gabháltas;
(c)          doiciméid ghluaiseachta;
(d)          clár lárnach nó bunachar sonraí
ríomhaireachta.
2. Beidh rochtain ag an gCoimisiún agus ag
údarás inniúil an Bhallstáit lena mbaineann ar gach faisnéis a chumhdaítear
leis an Rialachán seo. Glacfaidh na Ballstáit agus an Coimisiún na bearta is gá
d'fhonn rochtain ar an bhfaisnéis sin a áirithiú do gach páirtí leasmhar, lena
n‑áirítear eagraíochtaí tomhaltóirí atá aitheanta ag an mBallstát, ar
choinníoll go gcomhlíonfar na ceanglais a fhorordaítear le dlí náisiúnta maidir
le cosaint sonraí agus rúndacht.
Airteagal 4
ê21/2004 (oiriúnaithe)
è1 1791/2006
Airteagal 1(1) agus Iarscríbhinn (5)(B)(I)(7)(a)
1. Déanfar gach ainmhí ar ghabháltas a
bheirtear tar éis an 9 Iúil 2005 è1 nó
tar éis an 1 Eanáir 2007 i gcás na Bulgáire agus na Rómáine ç a shainaithint i
gcomhréir le mír 2 laistigh de thréimhse a chinnfidh an Ballstát ón dáta a
bheirtear an t‑ainmhí agus in aon chás sula bhfágann an t‑ainmhí an
gabháltas ina mbeirtear é. Ní bheidh an tréimhse sin níos faide ná sé mhí.
De mhaolú air sin Ö ón gcéad
fhomhír, Õ féadfaidh Ballstáit
cur leis an tréimhse, cé nach féidir leis an tréimhse dul thar naoi mí, le
haghaidh ainmhithe a choinnítear faoi dhálaí feirmeoireachta fairsinge nó faoi
dhálaí feirmeoireachta saor-raoin. Cuirfidh na Ballstáit lena mbaineann an
maolú atá deonaithe in iúl don Choimisiún. Féadfar rialacha cur chun feidhme a
leagan síos i gcomhréir leis an nós imeachta dá dtagraítear in
Airteagal 13(2) más gá sin.
2. Déanfar ainmhithe a shainaithint mar seo a
leanas:
(a)          trí chéad chóir aitheantais a
chomhlíonfaidh ceanglais Roinn A.1 go Roinn A.3 d'Iarscríbhinn I, agus,
(b)          trí dhara cóir aitheantais a bheidh
formheasta ag an údarás inniúil agus a chomhlíonfaidh na tréithe teicniúla atá
liostaithe i Ranna A.1, A.2 agus A.4 d'Iarscríbhinn I.
Go dtí an dáta dá dtagraítear in
Airteagal 9(3), áfach, féadfar an dara cóir aitheantais dá dtagraítear i
bpointe (b) den chéad fhomhír den mhír seo a chur in ionad an chórais atá
leagtha amach i Roinn A.5 d'Iarscríbhinn I, ach amháin i gcás ainmhithe a
dhéantar a thrádáil laistigh den Ö Aontas Õ .
Déanfaidh Ballstáit a thabharfaidh an córas dá
dtagraítear sa dara fomhír isteach iarratas a chur chuig an gCoimisiún ar an
gcóras a fhormheas faoin nós imeachta dá dtagraítear in Airteagal 13(2).
Chun na críche sin, scrúdóidh an Coimisiún doiciméadacht arna cur isteach ag
Ballstáit agus déanfaidh sé na hiniúchtaí is gá chun an córas a mheas. Nuair a
bheidh na hiniúchtaí sin déanta, déanfaidh an Coimisiún, laistigh de 90 lá ón
iarraidh ar fhormheas a fháil, tuarascáil mar aon le dréachtbhearta iomchuí a
chur chuig an gCoiste dá dtagraítear in Airteagal 13(1).
3. De mhaolú ar mhír 2, maidir le hainmhithe
atá le marú sula mbeidh siad 12 mhí d'aois agus nach bhfuil beartaithe a
thrádáil laistigh den Ö Aontas Õ ná a onnmhairiú go
tríú tíortha, féadfaidh an t‑údarás inniúil an chóir aitheantais a bhfuil
cur síos uirthi i Roinn A.7 d'Iarscríbhinn I a údarú mar mhalairt ar an
gcóir aitheantais dá dtagraítear i mír 2.
4. Maidir le haon ainmhí a allmhairítear ó
thríú tír agus a théann faoi na seiceálacha atá leagtha síos i dTreoir
[91/496/CEE] tar éis an 9 Iúil 2005, nó tar éis an
1 Eanáir 2007 i gcás na Bulgáire agus na Rómáine, agus a fhanann
laistigh de chríoch an Ö Aontais Õ , déanfar é a
shainaithint, i gcomhréir le mír 2, ag an ngabháltas cinn scríbe ina ndéantar
feirmeoireacht stoic agus tarlóidh sé sin laistigh de thréimhse a chinnfidh an
Ballstát nach faide ná 14 lá ó na seiceálacha sin a dhéanamh agus, ar aon chor,
tráth sula bhfágfaidh an t‑ainmhí an gabháltas.
ê 21/2004
Déanfar an t‑aitheantas bunaidh arna
bhunú ag an tríú tír a thaifeadadh i gclár an ghabháltais dá bhforáiltear in
Airteagal 5 mar aon leis an gcód aitheantais arna leithdháileadh ag an
mBallstát cinn scríbe.
Ní gá, áfach, an tsainaithint dá bhforáiltear
i mír 1 a sholáthar i gcás ainmhí atá le marú má dhéantar an t‑ainmhí a
iompar díreach ón bpointe cigireachta teorann tréidliachta go seamlas atá suite
sa Bhallstát ina ndéantar na seiceálacha dá dtagraítear sa chéad fhomhír agus
má dhéantar an t‑ainmhí a mharú laistigh de chúig lá oibre ó na
seiceálacha sin a dhéanamh.
5. Coinneoidh aon ainmhí de thionscnamh Ballstáit
eile a aitheantas bunaidh.
6. Ní féidir aon chóir aitheantais a bhaint ná
a athchur gan cead a fháil ón údarás inniúil. I gcás nach féidir cóir
aitheantais a léamh nó i gcás inar cailleadh í, cuirfear ceann eile ar a mbeidh
an cód céanna ina hionad a luaithe agus is féidir i gcomhréir leis an
Airteagal seo. I dteannta an chóid agus ar leithligh uaidh, féadfaidh marc
a bheith ar an athsholáthar le huimhir leagan an athsholáthair.
Faoi rialú an údaráis inniúil, áfach,
féadfaidh an t‑údarás sin a cheadú go gcuirfear cód eile ar an gcóir
aitheantais nua, ar choinníoll nach ndéanfar aon dochar do chuspóir na
hinrianaitheachta, agus go háirithe i gcás ainmhithe arna sainaithint i
gcomhréir le mír 3.
7. Leithdháilfear an chóir aitheantais ar an
ngabháltas agus déanfar í a dháileadh agus a chur i bhfeidhm ar bhealach a
chinnfidh an t‑údarás inniúil.
8. Cuirfidh Ballstáit in iúl dá chéile agus
don Choimisiún múnla na córa agus an mhodha aitheantais atá in úsáid ina
gcríoch féin.
9. Go dtí an dáta dá dtagraítear in
Airteagal 9(3), áiritheoidh Ballstáit a bhfuil sainaithint leictreonach
tugtha isteach acu ar bhonn deonach i gcomhréir le forálacha Roinn A.4 agus
Roinn A.6 d'Iarscríbhinn I go mbeidh an uimhir aitheantais leictreonach
aonair agus tréithe na córa a úsáidfear luaite ar an teastas ábhartha, de bhun
Treoir 91/68/CEE ón gComhairle[16],
a bhíonn ag gabháil le hainmhithe a dhéantar a thrádáil laistigh den Aontas.
Airteagal 5
1. Coinneoidh gach maor ainmhithe, ach amháin
an t‑iompróir, clár a bheidh cothrom le dáta agus ina mbeidh ar a laghad
an fhaisnéis atá luaite i Roinn B d'Iarscríbhinn I.
2. Féadfaidh Ballstáit a cheangal ar na maoir
tuilleadh faisnéise a chur isteach sa chlár dá dtagraítear i mír 1, sa bhreis
ar an bhfaisnéis atá liostaithe i Roinn B d'Iarscríbhinn I.
3. Beidh an clár i bhformáid a bheidh
formheasta ag an údarás inniúil, coinnithe i bhfoirm páipéir nó i bhfoirm
ríomhairithe, agus beidh sé ar fáil i gcónaí ar an ngabháltas agus don údarás
inniúil, nuair a iarrfar sin, ar feadh tréimhse íosta a chinnfidh an t‑údarás
inniúil ach ar tréimhse í sin nach lú ná trí bliana.
4. De mhaolú ar mhír 1, beidh clár na
faisnéise a cheanglaítear le Roinn B d'Iarscríbhinn I roghnach in aon Bhallstát
a bhfuil bunachar sonraí ríomhaireachta lárnaithe ag oibriú ann agus a bhfuil
an fhaisnéis sin istigh ann cheana.
5. Maidir le gach faisnéis a bhaineann le
tionscnamh, le sainaithint agus, nuair is iomchuí, le ceann scríbe na n‑ainmhithe
a bhí faoi úinéireacht maoir sna trí bliana a chuaigh thart nó a bhí á gcoinneáil,
á n‑iompar, á margú nó á marú ag maor sa tréimhse sin, déanfaidh an maor
an fhaisnéis sin a thabhairt don údarás inniúil, nuair a iarrfar sin.
6. Cuirfidh Ballstáit in iúl dá chéile agus
don Choimisiún múnla chlár an gabháltais a úsáidtear ina gcríoch féin, agus,
nuair is infheidhme an maolú deonaithe ar fhorálacha mhír 1.
ê 21/2004
è1 1791/2006
Airteagal 1(1) agus Iarscríbhinn (5)(B)(I)(7)(a)
Airteagal 6
1. Ón 9 Iúil 2005 è1 nó
ón 1 Eanáir 2007 i gcás na Bulgáire agus na Rómáine ç nuair a aistrítear
ainmhí laistigh den chríoch náisiúnta idir dhá ghabháltas ar leith, beidh
doiciméad gluaiseachta ag gabháil leis bunaithe ar mhúnla arna tharraingt suas
ag an údarás inniúil agus beidh ar a laghad an fhaisnéis íosta atá liostaithe i
Roinn C d'Iarscríbhinn I ann. Comhlánfaidh an maor an doiciméad sin mura bhfuil
sé déanta ag an údarás inniúil cheana.
ê 21/2004
2. Féadfaidh Ballstáit tuilleadh faisnéise, i
dteannta na faisnéise i Roinn C d'Iarscríbhinn I, a iontráil ar an doiciméad
gluaiseachta dá dtagraítear i mír 1, nó féadfaidh siad a cheangal faisnéis den
chineál sin a iontráil.
3. Coinneoidh an maor ag an ngabháltas cinn
scríbe an doiciméad gluaiseachta ar feadh tréimhse íosta a chinnfidh an t‑údarás
inniúil ach ar tréimhse í nach lú ná trí bliana. Tabharfaidh sé cóip de don
údarás inniúil, arna iarraidh sin dó.
4. De mhaolú ar mhír 1, beidh an doiciméad
gluaiseachta roghnach in aon Bhallstát a bhfuil bunachar sonraí ríomhaireachta
lárnaithe ag oibriú ann agus a bhfuil ar a laghad an fhaisnéis a cheanglaítear
le Roinn C d'Iarscríbhinn I, seachas síniú an mhaoir, istigh ann cheana.
5. Cuirfidh Ballstáit in iúl dá chéile agus
don Choimisiún múnla an doiciméid ghluaiseachta a úsáidtear ina gcríoch féin,
agus, nuair is infheidhme, an maolú dá dtagraítear i mír 4.
Airteagal 7
1. Áiritheoidh na Ballstáit go bhfuil clár
lárnach de na gabháltais uile a bhaineann le maoir ainmhithe ina gcríoch,
seachas le hiompróirí, ag an údarás inniúil.
2. Áireofar sa chlár cód aitheantais an
ghabháltais nó, i gcás ina n‑údaróidh an t‑údarás inniúil é, cód
aitheantais an mhaoir, seachas an iompróra, gairm an mhaoir, an cineál táirgthe
(feoil nó bainne) agus an speiceas atá á choinneáil. Má tá an maor ag coinneáil
ainmhithe ar bhonn buan, déanfaidh sé fardal de na hainmhithe atá á gcoinneáil
aige ag tráthanna rialta a shocróidh údarás inniúil an Bhallstáit agus, ar aon
chor, uair sa bhliain ar a laghad.
ê 21/2004
è1 1791/2006
Airteagal 1(1) agus Iarscríbhinn (5)(B)(I)(7)(a)
3. Fanfaidh gabháltas ar an gclár lárnach go
mbeidh trí bliana leanúnacha caite gan aon ainmhí ar an ngabháltas. Le
héifeacht ón 9 Iúil 2005 è1 nó
ón 1 Eanáir 2007 i gcás na Bulgáire agus na Rómáine ç beidh an clár ar
áireamh sa bhunachar sonraí ríomhaireachta dá dtagraítear in
Airteagal 8(1).
Airteagal 8
1. Ón 9 Iúil 2005 è1 nó
ón 1 Eanáir 2007 i gcás na Bulgáire agus na Rómáine ç cuirfidh údarás
inniúil gach Ballstáit bunachar sonraí ríomhaireachta ar bun i gcomhréir le
Roinn D.1 d'Iarscríbhinn I.
ê 21/2004
2. Déanfaidh gach maor ainmhithe, seachas an t‑iompróir,
an méid seo a leanas a thabhairt don údarás inniúil laistigh de 30 lá maidir le
faisnéis a bhaineann leis an maor nó leis an ngabháltas agus laistigh de
sheacht lá maidir le faisnéis a bhaineann le gluaiseachtaí ainmhithe:
(a)          an fhaisnéis a bheidh le hiontráil
sa chlár lárnach agus toradh an fhardail, dá dtagraítear in
Airteagal 7(2), agus an fhaisnéis is gá a thabhairt le haghaidh bhunú an
bhunachair shonraí dá dtagraítear i mír 1 den Airteagal seo;
(b)          i mBallstáit ina bhfuil an maolú dá
dtagraítear in Airteagal 6(4) i bhfeidhm, gach uair a aistrítear ainmhí,
sonraí na gluaiseachta sin, mar atá leagtha síos sa doiciméad gluaiseachta dá
dtagraítear in Airteagal 6.
3. Beidh bunachar sonraí ríomhaireachta ag
údarás inniúil gach Ballstáit agus beidh ar a laghad an fhaisnéis atá
liostaithe i Roinn D.2 d'Iarscríbhinn I ann.
ê 21/2004
(oiriúnaithe)
4. Féadfaidh Ballstáit tuilleadh faisnéise a
iontráil sa bhunachar sonraí ríomhaireachta dá dtagraítear i míreanna 1 agus 3
i dteannta na faisnéise atá liostaithe i Roinn D.1 agus i Roinn D.2
d'Iarscríbhinn I.
ê 21/2004
Airteagal 9
1. Glacfar treoirlínte agus nósanna imeachta
maidir leis an tsainaithint leictreonach a chur chun feidhme i gcomhréir leis
an nós imeachta dá dtagraítear in Airteagal 13(2).
2. Glacfar na cinntí dá dtagraítear i mír 1
chun feabhas a chur ar an tslí ina gcuirfear an tsainaithint leictreonach
ghinearálta chun feidhme.
ê 1560/2007 Airteagal 1,
pointe 1
3. Ón 31 Nollaig 2009 i leith, beidh
sé de cheangal sainaithint leictreonach a bheith ag gach ainmhí a bheirtear tar
éis an dáta sin de réir na dtreoirlínte dá dtagraítear i mír 1 agus i gcomhréir
le forálacha ábhartha Roinn A d'Iarscríbhinn I.
ê 21/2004
(oiriúnaithe)
Maidir le Ballstáit nach bhfuil níos mó ná
600 000 ainmhí de chineál caorach agus de chineál gabhair iontu, áfach,
féadfaidh siad a shocrú go mbeidh sainaithint leictreonach den chineál sin roghnach
i gcás ainmhithe nach ndéantar a thrádáil laistigh den Ö Aontas Õ .
Maidir le Ballstáit nach bhfuil níos mó ná
160 000 ainmhí de chineál gabhair iontu, féadfaidh siad a shocrú freisin
go mbeidh sainaithint leictreonach den chineál sin roghnach i gcás ainmhithe
nach ndéantar a thrádáil laistigh den Ö Aontas Õ .
ê 1560/2007
Airteagal 1, pointe 2
4. Roimh an 31 Nollaig 2009,
féadfaidh Ballstáit úsáid éigeantach na sainaitheanta leictreonaí a thabhairt
isteach i gcás ainmhithe a bheirtear ar a gcríoch féin.
ê 21/2004
Airteagal 10
1. I gcomhréir leis an nós imeachta dá
dtagraítear in Airteagal 13(2), glacfar leasuithe ar na hIarscríbhinní mar
aon leis na bearta is gá chun an Rialachán seo a chur chun feidhme.
Bainfidh na nithe seo a leanas, go háirithe,
leis na bearta sin:
(a)          an leibhéal íosta seiceálacha a
bheidh le déanamh;
(b)          cur i bhfeidhm pionós riaracháin;
(c)          na forálacha idirthréimhseacha is gá
do thréimhse thosaithe an chórais.
2. I gcomhréir leis an nós imeachta dá
dtagraítear in Airteagal 13(2), is féidir na sonraí seo a leanas a
thabhairt cothrom le dáta:
(a)          na sprioc-amanna dá dtagraítear in
Airteagal 8(2) maidir le faisnéis a sholáthar;
(b)          na tairseacha déimeagrafacha do
bheostoc dá dtagraítear sa dara fomhír agus sa tríú fomhír
d'Airteagal 9(3).
Airteagal 11
1. Cuirfidh Ballstáit ainm an údaráis inniúil
a bhfuil freagracht air a áirithiú go gcomhlíonfar an Rialachán seo in iúl dá
chéile agus don Choimisiún.
2. Áiritheoidh Ballstáit go bhfaighidh aon
duine a bhfuil freagracht air maidir le hainmhithe a shainaithint agus a chlárú
teagasc agus treoir sna forálacha ábhartha d'Iarscríbhinn I, agus go mbeidh
cúrsaí oiliúna iomchuí ar fáil.
Airteagal 12
1. Glacfaidh Ballstáit na bearta go léir is gá
lena áirithiú go gcomhlíonfar forálacha an Rialacháin seo. Ní dhéanfaidh na
seiceálacha dá bhforáiltear aon dochar d'aon seiceálacha a fhéadfaidh an
Coimisiún a dhéanamh de bhun Airteagal 9 de Rialachán (CE, Euratom)
Uimh. 2988/95.
2. Leagfaidh Ballstáit síos na rialacha maidir
le pionóis a bheidh infheidhme maidir le sáruithe ar an Rialachán seo, agus
glacfaidh siad gach beart is gá lena áirithiú go gcuirfear chun feidhme iad. Ní
mór na pionóis dá bhforáiltear a bheith éifeachtach, comhréireach agus
athchomhairleach.
3. Déanfaidh saineolaithe ón gCoimisiún, i
gcomhar leis na húdaráis inniúla, an méid seo a leanas:
(a)          cinnteoidh siad go bhfuil ceanglais
an Rialacháin seo á gcomhlíonadh ag na Ballstáit;
(b)          déanfaidh siad seiceálacha ar an
láthair más gá lena áirithiú go bhfuil na seiceálacha dá bhforáiltear faoi mhír
1 á ndéanamh i gcomhréir leis an Rialachán seo.
4. Tabharfaidh aon Bhallstát a ndéantar
seiceáil ar an láthair ar a chríoch aon chúnamh a theastóidh ó na saineolaithe
ón gCoimisiún dóibh agus a gcúraimí á gcomhlíonadh acu.
Ní mór toradh na seiceálacha a phlé le húdarás
inniúil an Bhallstáit lena mbaineann sula ndéanfar tuarascáil chríochnaitheach
a tharraingt suas agus a chur i gcúrsaíocht.
ê 21/2004
(oiriúnaithe)
5. Nuair a mheasfaidh an Coimisiún go bhfuil
údar leis i bhfianaise thoradh na seiceálacha, athbhreithneoidh sé an cás
laistigh den Choiste dá dtagraítear in Airteagal 13(1). Féadfaidh sé na
cinntí is gá a ghlacadh i gcomhréir leis an nós imeachta dá dtagraítear in
Airteagal 13(2).
ê 21/2004
6. Déanfaidh an Coimisiún monatóireacht ar
fhorbairtí ar an gcás. I bhfianaise forbairtí den chineál seo agus i gcomhréir
leis an nós imeachta dá dtagraítear in Airteagal 13(2), féadfaidh sé na
cinntí dá dtagraítear i mír 5 a leasú nó a aisghairm.
7. Glacfar rialacha mionsonraithe chun an
tAirteagal seo a chur i bhfeidhm, nuair is gá sin, i gcomhréir leis an nós
imeachta dá dtagraítear in Airteagal 13(2).
Airteagal 13
1. Déanfaidh an Buanchoiste um an mBiashlabhra
agus um Shláinte Ainmhithe a bunaíodh le Rialachán (CE) Uimh. 178/2002 ó
Pharlaimint na Eorpa agus ón gComhairle[17] cúnamh a thabhairt don Choimisiún.
2. I gcás ina ndéanfar tagairt don mhír seo,
beidh feidhm ag Airteagal 5 agus Airteagal 7 de Chinneadh
1999/468/CE.
Trí mhí a bheidh sa tréimhse dá bhforáiltear
in Airteagal 5(6) de Chinneadh 1999/468/CE.
ê
Airteagal 14
Aisghairtear Rialachán
(CE) Uimh. 21/2004.
Déanfar tagairtí don Rialachán aisghairthe a
fhorléiriú mar thagairtí don Rialachán seo agus léifear iad i gcomhréir leis an
tábla comhghaoil in Iarscríbhinn III.
ê 21/2004 (oiriúnaithe)
Airteagal 15
Tiocfaidh an Rialachán seo i bhfeidhm an
fichiú lá tar éis lá a fhoilsithe in Iris Oifigiúil an Aontais Eorpaigh.
ê 21/2004
Beidh
an Rialachán seo ina cheangal go huile agus go hiomlán agus beidh sé infheidhme
go díreach i ngach Ballstát.
Arna dhéanamh i/sa [...],
Thar ceann Pharlaimint na hEorpa              Thar
ceann na Comhairle
An
tUachtarán                                               An tUachtarán
ê 933/2008
Airteagal 1 agus Iarscríbhinn
IARSCRÍBHINN I
A.           Córacha
aitheantais
1.           Déanfaidh an t‑údarás inniúil
cóir aitheantais a fhormheas, mar a fhoráiltear in Airteagal 4(1), agus
ceapfar an chóir sa dóigh seo a leanas:
(a)     áiritheoidh sé go mbeidh ar a laghad aon
mharc infheicthe amháin agus aon mharc soléite go leictreonach amháin ann;
(b)     fanfaidh sé ceangailte den ainmhí gan
dochar a dhéanamh dó; agus
(c)     beidh sé éasca a bhaint ón mbiashlabhra.
2.           Beidh cód á thaispeáint ar an gcóir
aitheantais agus beidh an fhaisnéis seo a leanas tugtha san ord a luaitear iad:
(a)     an cód alfa dhá litir nó an cód uimhriúil
trí dhigit[18],
bunaithe ar ISO 3166, don Bhallstát ina bhfuil an gabháltas inar sainaithníodh
an t‑ainmhí ar dtús (cód tíre);
(b)     cód aonair ainmhí nach faide ná 12
dhigit.
I dteannta na gcód dá dtagraítear i bpointe (a)
agus i bpointe (b), agus ar choinníoll nach ndéanfar difear do sholéiteacht na
gcód sin, féadfaidh an t‑údarás inniúil barrachód agus faisnéis bhreise
ón maor a údarú freisin.
3.           Ní mór don chéad chóir aitheantais
dá dtagraítear in Airteagal 4(2)(a) na critéir atá leagtha amach i bpointe
(a) nó i bpointe (b) a chomhlíonadh:
(a)     aitheantóir leictreonach i bhfoirm bólais
chogansaí nó clib chluaise leictreonach, i gcomhréir leis na tréithe teicniúla
atá liostaithe i bpointe 6; nó
(b)     clib chluaise atá déanta d'ábhar neamh‑indíghrádaithe,
a bheidh dobhearnaithe agus éasca le léamh ar feadh shaol an ainmhí; clib
chluaise aonuaire is gá a bheith ann agus ní mór na cóid dá dtagraítear i bpointe
2 a bheith neamh‑inbhainte.
4.           Ní mór don dara cóir aitheantais,
mar a fhoráiltear in Airteagal 4(2)(b), na critéir seo a leanas a
chomhlíonadh:
(a)     maidir le hainmhithe arna sainaithint i
gcomhréir le pointe 3(a):
(i)      clib chluaise a chomhlíonann na critéir
atá leagtha amach i bpointe 3(b); nó
(ii)      marc ar an gceann crúibe a chomhlíonann
na critéir le haghaidh clibeanna cluaise atá leagtha amach i bpointe 3(b); nó
ê 933/2008 Airt.
1 agus Iarscríbhinn (oiriúnaithe)
(iii)     tatú, ach amháin i gcás ainmhithe a
ndéantar a thrádáil laistigh den Ö Aontas Õ ;
(b)     maidir le hainmhithe arna sainaithint i
gcomhréir le pointe 3(b):
(i)      aitheantóir leictreonach a chomhlíonann
na critéir atá leagtha amach i bpointe 3(a); nó
(ii)      maidir le hainmhithe nach ndéantar a
thrádáil laistigh den Ö Aontas Õ , aitheantóir
leictreonach i bhfoirm mairc leictreonaigh ar an gceann crúibe nó i bhfoirm
trasfhreagróra in‑insteallta i gcomhréir leis na tréithe teicniúla atá
liostaithe i bpointe 6; nó
ê 933/2008 Airt.
1 agus Iarscríbhinn
(iii)     i gcás nach bhfuil sainaithint
leictreonach éigeantach, de bhun Airteagal 9(3):
–
clib chluaise a chomhlíonann na critéir atá leagtha
amach i bpointe 3(b),
–
marc ar an gceann crúibe a chomhlíonann na critéir
le haghaidh clibeanna cluaise atá leagtha amach i bpointe 3(b), nó
–
tatú.
5.           Éilíonn an córas dá dtagraítear sa
dara fomhír d'Airteagal 4(2) go sainaithneofar na hainmhithe de réir
gabháltais agus ina n‑aonar, foráiltear do nós imeachta athsholáthair i
gcás nach féidir cóir aitheantais a léamh a thuilleadh nó i gcás inar cailleadh
í, faoi rialú an údaráis inniúil agus gan dochar d'inrianaitheacht idir
gabháltais, a bhfuil mar chuspóir aige galair eipeasótacha a smachtú agus lenar
féidir gluaiseachtaí na n‑ainmhithe a rianú laistigh den chríoch
náisiúnta, rud a bhfuil an cuspóir céanna leis.
6.           Ní mór na haitheantóirí
leictreonacha a bheith ag teacht leis na tréithe teicniúla seo a leanas:
(a)     ní mór iad a bheith ina dtrasfhreagróirí
éighníomhacha inléite amháin a chuireann teicneolaíocht HDX nó FDX-B i bhfeidhm
agus a chomhlíonann caighdeáin ISO 11784 agus 11785;
(b)     ní mór a bheith in ann iad a léamh le
gléasanna léitheoireachta a chomhlíonann caighdeán ISO 11785 agus atá in ann
trasfhreagróirí HDX agus FDX-B a léamh;
(c)     ní mór an t‑achar léitheoireachta a
bheith:
(i)      12 cm ar a laghad maidir le clibeanna
cluaise agus marcanna ar an gceann crúibe nuair a léitear le léitheoirí
iniompartha iad;
(ii)      20 cm ar a laghad maidir le bólais
chogansaí agus trasfhreagróirí in‑insteallta nuair a léitear le
léitheoirí iniompartha iad;
(iii)     50 cm ar a laghad maidir le gach cineál
aitheantóirí nuair a léitear le léitheoir do-aistrithe iad.
7.           Is mar seo a leanas a bheidh an modh
aitheantais dá dtagraítear in Airteagal 4(3):
(a)     ní mór na hainmhithe a shainaithint le
clib chluaise a bheidh formheasta ag an údarás inniúil agus a chuirfear ar
chluais amháin;
(b)     ní mór an chlib chluaise a bheith déanta
d'ábhar neamh‑indíghrádaithe, a bheith dobhearnaithe agus éasca le léamh;
clib chluaise aonuaire is gá a bheith ann nach mbeidh ach cóid neamh‑inbhainte
uirthi;
(c)     beidh ar a laghad an fhaisnéis seo a
leanas ar an gclib chluaise:
(i)      an cód tíre dhá litir[19]; agus
(ii)      cód aitheantais an ghabháltais bhreithe
nó cód aonair ainmhí ónar féidir an gabháltas breithe a chinneadh.
Ní mór do Bhallstáit a úsáideann an modh malartach
sin é sin a chur in iúl don Choimisiún agus do na Ballstáit eile, faoi chuimsiú
chreat an Choiste dá dtagraítear in Airteagal 13(1).
ê 759/2009
Iarscríbhinn pointe 1 (oiriúnaithe)
Maidir le hainmhithe a dhéantar a shainaithint i
gcomhréir leis an bpointe seo agus atá beartaithe a choinneáil ar feadh níos mó
ná 12 mhí nó atá beartaithe a thrádáil laistigh den Ö Aontas Õ nó le honnmhairiú go
tríú tíortha, ní mór iad sin a shainaithint i gcomhréir le pointe 1 go pointe 4
d'fhonn inrianaitheacht iomlán gach ainmhí ar ais chuig a ghabháltas breithe a
áirithiú.
ê 506/2010
Iarscríbhinn pointe 1
8            De mhaolú ar an gceanglas
sainaitheanta dá bhforáiltear in Airteagal 4(1), is féidir leis an údarás
inniúil a chinneadh nach mbeidh feidhm ag na forálacha i Roinn A maidir le
hainmhithe de chineál caorach agus de chineál gabhair a choinnítear i zúnna agus
a aistrítear idir zúnna[20]
formheasta i gcomhréir le hAirteagal 13(2) de Threoir 92/65/CEE ón
gComhairle, ar choinníoll go ndéanfar na hainmhithe a shainaithint ina n‑aonar
agus go mbeidh siad inrianaithe.
ê 933/2008
Airteagal 1 agus Iarscríbhinn
B.           Clár
an ghabháltais
1.           Ón 9 Iúil 2005, ní mór an
fhaisnéis seo a leanas ar a laghad a bheith i gclár an ghabháltais:
(a)     cód aitheantais an ghabháltais;
(b)     seoladh an ghabháltais agus comhordanáidí
geografacha nó taispeáint choibhéiseach ar shuíomh geografach an ghabháltais;
(c)     an cineál táirgthe;
(d)     toradh an fhardail is deireanaí dá
dtagraítear in Airteagal 7 agus an dáta a rinneadh é;
(e)     ainm agus seoladh an mhaoir;
(f)      i gcás ainmhithe a bheidh ag fágáil an
ghabháltais:
(i)      ainm an iompróra;
(ii)      uimhir chláraithe an phíosa den chóir
iompair ina mbeidh na hainmhithe á n‑iompar;
(iii)     cód aitheantais nó ainm agus seoladh an
ghabháltais cinn scríbe nó, i gcás ainmhithe arna n‑aistriú chuig
seamlas, cód aitheantais nó ainm an tseamlais agus dáta an imeachta;
         nó cóip dhúblach nó dheimhnithe an
doiciméid ghluaiseachta da dtagraítear in Airteagal 6;
(g)     i gcás ainmhí a thagann chuig an
ngabháltas, cód aitheantais an ghabháltais ónar aistríodh an t‑ainmhí
agus dáta a theachta;
(h)     faisnéis maidir le haon chóir aitheantais
athsholáthair.
2.           Ón 31 Nollaig 2009, ní mór
an fhaisnéis cothrom le dáta seo a leanas ar a laghad a bheith i ngach clár
gabháltais maidir le gach ainmhí a bheirtear tar éis an dáta sin:
(a)     cód aitheantais an ainmhí;
(b)     sa ghabháltas breithe, bliain na breithe
agus dáta na sainaitheanta;
(c)     mí agus bliain ar bhásaigh an t‑ainmhí
ar an ngabháltas;
(d)     más eol, pór agus géinitíopa an ainmhí.
Maidir le hainmhithe a shainaithnítear i gcomhréir
le pointe 7 de Roinn A, áfach, ní mór an fhaisnéis atá leagtha amach
in (a) go (d) den phointe seo a sholáthar do gach grúpa ainmhithe a bhfuil an
tsainaithint chéanna acu agus ní mór líon na n‑ainmhithe a chur san
áireamh.
3.           Ní mór ainm agus síniú oifigeach
ainmnithe nó formheasta an údaráis inniúil a rinne an clár a sheiceáil, chomh
maith leis an dáta a rinne sé an tseiceáil, a bheith i gclár an ghabháltais.
C.           Doiciméad
gluaiseachta
1.           Ní mór don mhaor an doiciméad
gluaiseachta a chomhlíonadh ar bhonn múnla a bheidh tarraingthe suas ag an
údarás inniúil. Ní mór an fhaisnéis seo a leanas ar a laghad a bheith ann:
(a)     cód aitheantais an ghabháltais;
(b)     ainm agus seoladh an mhaoir;
(c)     líon iomlán na n‑ainmhithe arna n‑aistriú;
(d)     cód aitheantais nó ainm agus seoladh an
ghabháltais cinn scríbe nó an chéad mhaoir eile, nó, nuair a aistrítear
ainmhithe chuig seamlas, cód aitheantais nó ainm agus suíomh an tseamlais, nó,
i gcás buailteachais, an ceann scríbe;
(e)     na sonraí a bhaineann leis an gcóir
iompair agus leis an iompróir, lena n‑áirítear uimhir cheadúnais an
iompróra;
(f)      dáta an imeachta;
(g)     síniú an mhaoir.
ê 759/2009 Airt 1
agus Iarscríbhinn pointe 2 (oiriúnaithe)
2.           Ón 1 Eanáir 2011,
taifeadfaidh maor an ghabháltais imeachta cód aonair aitheantais gach ainmhí a
shainaithnítear i gcomhréir le pointe 1 go pointe 6 de Roinn A ar an
doiciméad gluaiseachta sula n‑aistrítear an t‑ainmhí
De mhaolú ar an gcéad fhomhír, féadfaidh an t‑údarás
inniúil a údarú, maidir le gluaiseachtaí nach mbaineann le trádáil laistigh den
Ö Aontas Õ , go dtaifeadfar cód
aonair aitheantais gach ainmhí ag an gceann scríbe thar ceann mhaor an
ghabháltais imeachta, faoi réir na gcoinníollacha seo a leanas:
ê 759/2009 Art. 1
agus Iarscríbhinn pointe 2
(a)     ní dhéanfar na hainmhithe a iompar sa
chóir iompair chéanna le hainmhithe ó ghabháltais eile, ach amháin má tá na
grúpaí ainmhithe deighilte óna chéile go fisiciúil;
(b)     formheasóidh an t‑údarás inniúil an
gabháltas cinn scríbe ar mhaithe le cóid aonair ainmhithe a thaifeadadh thar
ceann mhaor an ghabháltais imeachta;
(c)     beidh nósanna imeachta i bhfeidhm d'fhonn
a áirithiú go ndéanfar seo a leanas laistigh de 48 uair an chloig tar éis an
imeachta:
(i) cód aonair aitheantais gach ainmhí a
thaifeadadh i gcomhréir le pointe 2(a) de Roinn B i gclár gabháltais an
ghabháltais imeachta;
(ii) an fhaisnéis a bhaineann leis an
ngluaiseacht a sholáthar don údarás inniúil chun an bunachar sonraí
ríomhaireachta a thabhairt cothrom le dáta i gcomhréir le pointe 2 de
Roinn D.
ê 933/2008 Airt.
1 agus Iarscríbhinn
3.           Mar sin féin, ní bheidh an fhaisnéis
dá bhforáiltear i bpointe 2 éigeantach maidir le hainmhithe a rugadh roimh
an 31 Nollaig 2009:
(a)     má aistrítear go seamlas iad, go díreach
nó trí nós imeachta dáileacháin nach n‑áirítear gluaiseachtaí ina dhiaidh
sin chuig aon ghabháltas eile;
(b)     go dtí an 31 Nollaig 2011
maidir le gach gluaiseacht eile.
D.          Bunachar
sonraí ríomhaireachta
1.           Ní mór an fhaisnéis seo a leanas ar
a laghad a bheith sa bhunachar sonraí ríomhaireachta maidir le gach gabháltas:
(a)     cód aitheantais an ghabháltais;
(b)     seoladh an ghabháltais agus comhordanáidí
geografacha nó taispeáint choibhéiseach ar shuíomh geografach an ghabháltais;
(c)     ainm, seoladh agus gairm an mhaoir;
(d)     speiceas na n‑ainmhithe;
(e)     an cineál táirgthe;
ê 759/2009Art. 1
agus Iarscríbhinn pointe 3
(f)      toradh fhardal na n‑ainmhithe dá
bhforáiltear in Airteagal 7(2), agus an dáta a rinneadh an fardal sin, ach
amháin i mBallstáit ina bhfuil cód aonair aitheantais gach ainmhí atá á
choinneáil ar ghabháltas sa bhunachar sonraí ríomhaireachta lárnaithe;
ê 933/2008 Airt.
1 agus Iarscríbhinn (oiriúnaithe)
(g)     réimse sonraí ar fhorchoimeád don údarás
inniúil inar féidir faisnéis a chur isteach maidir le sláinte ainmhithe, mar
shampla srianta ar ghluaiseachtaí, ar stádas nó ar fhaisnéis ábhartha eile i
gcomhthéacs an Ö Aontais Õ nó i gcomhthéacs
clár náisiúnta.
2.           I gcomhréir le hAirteagal 8, ní
mór iontráil a bheith sa bhunachar sonraí le haghaidh gach gluaiseacht ar leith
d'ainmhithe.
Ní mór an fhaisnéis seo a leanas ar a laghad a
bheith san iontráil sin:
(a)     líon na n‑ainmhithe arna n‑aistriú;
(b)     cód aitheantais an ghabháltais imeachta;
(c)     dáta an imeachta;
(d)     cód aitheantais ghabháltas nua an ainmhí;
(e)     dáta teachta an ainmhí.
_____________
é
IARSCRÍBHINN II
An Rialachán aisghairthe agus liosta
de na leasuithe comhleanúnacha a rinneadh air
 Rialachán (CE) Uimh. 21/2004 ón gComhairle (IO L 5, 9.1.2004, lch. 8) ||   ||
 || Rialachán (CE) Uimh. 1791/2006 ón gComhairle (IO L 363, 20.12.2006, lch. 1) || Maidir le tagairt do Rialachán (CE) Uimh. 21/2004 sa chúigiú fleasc d'Airteagal 1(1) agus pointe 5.B.I.7 den Iarscríbhinn sin amháin
 || Rialachán (CE) Uimh. 1560/2007 ón gComhairle (IO L 340, 22.12.2007, lch. 25) ||
 || Rialachán (CE) Uimh. 933/2008 ón gCoimisiún (IO L 256, 24.9.2008, lch. 5) ||
 || Rialachán (CE) Uimh. 759/2009 ón gCoimisiún (IO L 215, 20.8.2009, lch. 3) ||
 || Rialachán (CE) Uimh. 506/2010 ón gCoimisiún (IO L 215, 20.8.2009, lch. 3) ||
_____________
IARSCRÍBHINN III
Tábla Comhghaoil
 Rialachán (CE) Uimh. 21/2004 || An Rialachán seo
 Airteagal 1 || Airteagal 1
 Airteagal 2, abairt tosaigh, pointe (a) go pointe (d) || Airteagal 2, abairt tosaigh, pointe (a) go pointe (d)
 Airteagal 2 (e) || -
 Airteagal 3 || Airteagal 3
 Airteagal 4(1) || Airteagal 4(1)
 Airteagal 4(2)(a) || Airteagal 4(2), an chéad fhomhír, abairt tosaigh agus pointe (a)
 Airteagal 4(2)(b) || Airteagal 4(2), an chéad fhomhír , pointe (b)
 Airteagal 4(2)(c) || Airteagal 4(2), an dara fomhír
 Airteagal 4(2)(d) || Airteagal 4(2), an tríú fomhír
 Airteagal 4(3) go (9) || Airteagal 4(3) go (9)
 Airteagail 5, 6 agus 7 || Airteagail 5, 6 agus 7
 Airteagal 8(1) go (4) || Airteagal 8(1) go (4)
 Airteagal 8(5) || -
 Airteagal 9 go hAirteagal 12 || Airteagal 9 go hAirteagal 12
 Airteagal 13(1) agus (2) || Airteagal 13(1) agus (2)
 Airteagal 13(3) || -
 Airteagal 14 || -
 Airteagal 15 || -
 Airteagal 16 || -
 - || Airteagal 14
 Airteagal 17, an chéad mhír || Airteagal 15
 Airteagal 17, an dara mír || -
 Iarscríbhinn || Iarscríbhinn I
 - || Iarscríbhinn II
 - || Iarscríbhinn III
_____________
[1]               COIM (87)
868 Miontuairiscí.
[2]               Féach Iarscríbhinn 3 a ghabhann le Cuid A de na Conclúidí.
[3]               Arna
dhéanamh de bhun na Teachtaireachta ón gCoimisiún chuig Parlaimint na hEorpa
agus chuig an gComhairle – Códú an Acquis communautaire, COIM(2001) 645
críochnaitheach.
[4]               Féach
Iarscríbhinn II a ghabhann leis an togra seo.
[5]               IO C […], […], lch.[…].
[6]               IO L 5,
9.1.2004, lch. 8.
[7]               Féach
Iarscríbhinn II.
[8]               IO L 224,
18.8.1990, lch. 29.
[9]               [IO L
268, 24.9.1991, lch. 56.]
[10]             IO L
204, 11.8.2000, lch 1.
[11]             IO L 82,
22.3.1997, lch. 1.
[12]             IO L 351,
2.12.1989, lch. 34.
[13]             IO
L 312, 23.12.1995, lch. 1.
[14]             IO L 184,
17.7.1999, lch. 23.
[15]             IO L 30,
31.1.2009, lch. 16.
[16]             IO L
46, 19.2.1991, lch. 19.
[17]             IO L 31,
1.2.2002, lch. 1.
[18]             An Bheilg                BE                                             056
An Bhulgáir             BG                                             100
Poblacht na Seice   CZ                                             203
An Danmhairg        DK                                            208
An Ghearmáin         DE                                             276
An Eastóin              EE                                              233
Éire                            IE                                               372
An Ghréig                EL                                              300
An Spáinn               ES                                              724
An Fhrainc              FR                                             250
An Iodáil                  IT                                              380
An Chipir                 CY                                             196
An Laitvia                LV                                             428
An Liotuáin             LT                                             440
Lucsamburg            LU                                             442
An Ungáir                HU                                            348
Málta                        MT                                            470
An Ísiltír                   NL                                             528
An Ostair                 AT                                            040
An Pholainn            PL                                              616
An Phortaingéil      PT                                             620
An Rómáin              RO                                             642
An tSlóivéin            SI                                               705
An tSlóvaic             SK                                             703
An Fhionlainn         FI                                               246
An tSualainn           SE                                              752
An Ríocht AontaitheUK                                         826
[19]             Féach fonóta 18.
[20]             IO L 268,
14/09/1992, lch. 54.


				|

		52011PC0336

			Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE lena leasaítear Rialachán (CE) Uimh. 1927/2006 lena mbunaítear an Ciste Eorpach um Choigeartú don Domhandú /* COM/2011/0336 final - COD 2011/0147 */

			   	MEABHRÁN
MÍNIÚCHÁIN
1.           COMHTHÉACS AN TOGRA
·      Forais agus cuspóirí an togra
Bunaíodh an Ciste Eorpach um Choigeartú don
Domhandú in 2006 le Rialachán (CE) Uimh. 1927/2006[1] agus é de
phríomhchuspóir aige dlúthpháirtíocht a léiriú le hoibrithe atá ag fulaingt de
bharr iomarcaíochta a d'eascair as athruithe i bpatrúin trádála an domhain agus
tacaíocht a thabhairt dóibh. Bhí sé d’aidhm ag an CECD éascú a dhéanamh ar
oibrithe a chur ag obair athuair i réimsí, in earnálacha, i gcríocha nó i
réigiúin de mhargadh an tsaothair atá ag fulaingt de bharr míshocrachta
tromchúisí eacnamaíche, agus é sin a dhéanamh trí chómhaoiniú a dhéanamh ar
bhearta beartais gníomhacha i leith mhargadh an tsaothair. Mar chuid de na
ceanglais incháilitheachta a bhaineann le tacaíocht an CECD a fháil bheadh gá
le 1 000 cás iomarcaíochta i dtréimhse ceithre mhí i bhfiontar áirithe
agus i measc a sholáthraithe agus a tháirgeoirí iartheachtacha, nó i rith
tréimhse naoi mí in earnáil eacnamaíoch arna sainiú mar Rannán NACE Athbhreithniú
2 i réigiún amháin nó in dhá réigiún thadhlacha arna sainiú ar leibhéal NUTS
II. Leagadh síos gurb é 50 % de chostais iomlána na mbeart gníomhach i
leith mhargadh an tsaothair an t‑uasmhéid a d’íocfadh an CECD agus nach bhféadfadh
an tréimhse ina gcuirfí chun feidhme bearta a mbeadh tacaíocht an CECD ag
gabháil leo a bheith níos faide ná 12 mhí ón dáta ar cuireadh i bhfeidhm iad.
I bhfianaise scála agus luas forbartha na
géarchéime airgeadais agus eacnamaíche in 2008 bheartaigh an Coimisiún ina
Phlean don Téarnamh Eacnamaíoch Eorpach, [2]go ndéanfaí
athbhreithniú ar Rialachán (CE) Uimh. 1927/2006. Ba é aidhm an athbhreithnithe
sin arb é Rialachán (CE) Uimh. 546/2009[3] is bun
leis, raon feidhme an CECD a leathnú mar chuid d’fhreagra na hEorpa ar an
ngéarchéim agus luath‑ionstraim idirghabhála géarchéime níos éifeachtaí a
dhéanamh de i gcomhréir le bunphrionsabail na dlúthpháirtíochta agus an
cheartais shóisialta. I measc na leasuithe a rinneadh bhí athruithe buana ar
Rialachán (CE) Uimh. 1927/2006 amhail líon na gcásanna iomarcaíochta a
laghdú ó 1 000 go 500, arb é líon na gcásanna a bheadh riachtanach chun go
bhféadfaí iarratas a dhéanamh ar thacaíocht ón CECD agus an tréimhse cur chun
feidhme beart a bhfuil tacaíocht an CECD acu a shíneadh ó 12 mhí go 24 mí.
Tugadh maolú sealadach isteach chun (1) raon feidhme an CECD a leathnú chun go
gcuimseodh sé tacaíocht d’oibrithe arna ndéanamh iomarcach mar thoradh díreach
ar an ngéarchéim airgeadais agus eacnamaíoch (mír 1a d’Airteagal 1 de
Rialachán (CE) Uimh. 1927/2006) agus (2) cómhaoiniú ón CECD a mhéadú ó 50
go 65 % (Airteagal 10(1) de Rialachán (CE) Uimh. 1927/2006). Beidh deireadh leis an maolú sealadach ar an 30 Nollaig 2011
agus tá foráil sa dara mír d’Airteagal 20 de Rialachán (CE) Uimh 1927/2006
maidir le hathbhreithniú a dhéanamh air.
Fuair an Coimisiún 15
iarratas ag éileamh tacaíochta ón CECD i gcomhair 18 430 oibrí idir an 1 Eanáir 2007
agus an 30 Aibreán 2009 (i.e. sula raibh aon mhaolú géarchéime ann)
agus ba é EUR 78 776 367 an méid iomlán a iarradh ar an CECD a
chur ar fáil.
Ó theacht i bhfeidhm
Rialachán (CE) Uimh. 546/2009 ar an 1 Bealtaine 2009 ag leasú
Rialachán (CE) Uimh. 1927/2006 tháinig méadú suntasach ar líon na n‑iarratas
faoi mar a léirítear thíos.
 Iarratais ar thacaíocht an CECD a cuireadh isteach faoin maolú sealadach géarchéime
  Bliain || Líon na n‑iarratas || Líon na n‑oibrithe a raibh siad dírithe orthu || Iomlán na Ranníocaíochtaí CECD a iarradh (EUR)
 2009 || 22 || 19 381 || 99 396 898
 2010 || 24 || 25 083 || 115 353 865
 Iomlán || 46 || 44 464 || 214 750 763
 Iarratais ar thacaíocht an CECD a cuireadh isteach faoin gcritéar a bhaineann le cúrsaí trádála
  Bliain || Líon na n‑iarratas || Líon na n‑oibrithe a raibh siad dírithe orthu || Iomlán na Ranníocaíochtaí CECD a iarradh (EUR)
 2009 || 4 || 6 569 || 25 990 290
 2010 || 6 || 3 074 || 17 126 749
 Iomlán || 10 || 9 643 || 43 117 039
Tar éis don Choimisiún comhairliúchán a chur
ar bun thug Ballstáit le fios nach bhféadfaí formhór na n‑iarratas a
bhain leis an ngéarchéim a chur isteach murach an maolú sealadach a tugadh, rud
a d’fhágfaí thart faoi 45 000 oibrí a d’fhulaing de bharr thionchair na
géarchéime airgeadais agus eacnamaíche gan tacaíocht ón CECD. Ina theannta sin ba é an toradh a bhí ar mhéadú an ráta
cómhaoinithe go 65 % go ndearnadh laghdú thart faoi EUR 60 milliún
san iomlán ar an ualach maoinithe ar Bhallstáit is iarrthóirí i ndáil le bearta
a fhaigheann tacaíocht ón CECD i gcás gach iarratas a cuireadh isteach idir an 1 Bealtaine 2009
agus an 31 Nollaig 2010[4].
Rinneadh cinneadh in 2009 maidir le dul in éag
mhaolaithe géarchéime shealadaigh. Thug Réamhaisnéisí Eacnamaíocha ba dhéanaí an
Choimisiúin ag an am sin[5] (Fómhar 2008) le fios i gcás an Aontais Eorpaigh (AE) ina iomláine go
dtarlódh téarnamh de réir a chéile ó lár na bliana 2009 agus go rabhthas ag
súil le fás OTI 0.2 % in 2009 agus 1.1 % in 2010. Bhíothas ag tuar go
dtiocfadh laghdú 0.5 % ar fhostaíocht in 2009 agus méadú 0.1 % uirthi
in 2010. Bhíothas á thuar freisin go mbeadh 7.8 % agus 8.1 % den
fhórsa oibre dífhostaithe in 2009 agus 2010 faoi seach. Bhí an rud a tharla in
2009 i bhfad níos measa ná mar a bhí á thuar. Tháinig
laghdú 4.2 % ar OTI an AE agus laghdú 1.9 % ar fhostaíocht agus shroich
an ráta dífhostaíochta 8.9 %. In ainneoin go raibh sé tuartha go mbeadh
fás OTI in 2010 níos airde ná mar a bhíothas ag súil leis agus ráta 1.8 %
faoi, tháinig laghdú 0.6 % eile ar fhostaíocht agus shroich an ráta
dífhostaíochta an pointe is airde riamh ag 9.6 %.
Lena chois sin tugann
Réamhaisnéis Eacnamaíoch is déanaí an Choimisiúin (Earrach 2011) le fios go
bhfuil an t‑ionchas maidir le téarnamh geilleagrach, agus go mór mór
téarnamh mhargadh an tsaothair, níos measa i gcás 2011 agus 2012 ná mar a
bhíothas á thuar i bhFómhar na bliana 2008. Tá sé sin fíor go háirithe maidir
le cruthú post nua agus an ráta dífhostaíochta.. Is é tuar an Earraigh maidir
le 2011 go mbeidh méadú beag 0.4 % ar fhostaíocht agus ráta seasta
dífhostaíochta 9.5 % ann. De réir an tuair chéanna beidh fás mall 0.7 %
ar fhostaíocht in 2012 agus beidh an ráta dífhostaíochta fós ag 9.1 %. Léiríonn
an méid sin gur gnách go dtagann téarnamh ar fhostaíocht níos déanaí ná mar a
thagann ar OTI. Tá dálaí mhargadh an tsaothair measartha lag[6] in ainneoin go bhfuil feabhas ag teacht beagán ar bheagán ar ionchas
fáis maidir le hOlltáirgeacht Intíre (OTI). Léiríonn sé seo go bhfuil oiriúnú
struchtúrach a eascraíonn as an ngéarchéim á dhéanamh i gcónaí ar fud
earnálacha agus gnóthas, in ainneoin chur chun feidhme na mbeart beartais ar
glacadh leo mar fhreagra ar an ngéarchéim chun an tionchar atá aici ar
dhífhostaíocht a mhaolú, agus nach mór a bheith ag súil go gcaillfear tuilleadh
post de bharr dhúnadh gnóthas agus go ceann tréimhse áirithe. Dá thoradh sin, ní fhéadfaí a bheith ag súil le feabhas
níos fearr ar dhálaí fostaíochta ach ó 2013 ar aghaidh.
Tacaíonn an Coimisiún leis
an ionchas seo faoi théarnamh gan mórchuid post a chruthú ina Shuirbhé
Bliantúil Fáis: ag cur chun cinn freagra chuimsithigh an AE ar an ngéarchéim[7]. Meastar go bhfuil sé fíor-riachtanach dul i ngleic le dífhostaíocht
agus eisiamh fadtéarmach ó mhargadh an tsaothair a chosc chun an baol atá ann
go dtiocfaidh fás ar an ngeilleagar ach gan aon bhorradh mór faoi chruthú post
a sheachaint. Má tá na príomhthiomántóirí fáis le hathshlánú beidh sé
riachtanach saothar agus caipiteal a athlonnú ar fud na n‑earnálacha agus
ar fud gnóthas agus dreasachtaí airgeadais níos fearr a sholáthar chun go
mbeidh daoine sásta dul i mbun fostaíochta arís.
Faoi mar a dúirt an Coimisiún, cailleadh
mórchuid gníomhaíochta eacnamaíche de thoradh na géarchéime, tháinig méadú
substaintiúil ar dhífhostaíocht, thit táirgiúlacht go géar agus tá cúrsaí
airgeadais phoiblí i bhfad níos laige. Tá sé an‑deacair ag na Ballstáit
sa chás seo tacaíocht shaincheaptha a sholáthar do líon mór oibrithe a rinneadh
iomarcach ag an tráth céanna de thoradh na géarchéime. Dá gcuirfí síneadh le ráta
méadaithe cómhaoinithe 65 % an CECD d’fheadfaí laghdú éigin a dhéanamh ar
an ualach a bheadh ar airgeadas poiblí na mBallstát.
Ós rud é go meastar go mbeidh tionchar i
gcónaí ag an ngéarchéim maidir le dúnadh cuideachtaí agus toisc gur gá do na
Ballstáit comhdhlúthú airgeadais a chur i bhfeidhm, tá údar le síneadh a chur
leis an maolú a bhaineann leis an ngéarchéim i Rialachán (CE) Uimh. 1927/2006.
Dá bhrí sin, moltar go ndéanfaí síneadh a chur
leis an maolú sealadach géarchéime sin, a rachaidh in éag ar an 30 Nollaig 2011,
go dtí an 31 Nollaig 2013, i.e. go dtí deireadh thréimhse cur chun
feidhme Rialachán (CE) Uimh. 1927/2006. Cuirfidh sé sin ar chumas na
mBallstát leanúint ar aghaidh ag déanamh iarratas i gcomhair tacaíochta ón CECD
i bhfabhar oibrithe atá fós á ndéanamh iomarcach de thoradh na géarchéime
airgeadais agus eacnamaíche agus tairbhe a bhaint as ráta cómhaoinithe 65 %
an CECD.
·      Comhthéacs ginearálta
Tá méadú mór tagtha ar líon na n‑iarratas
ar thacaíocht ón CECD agus ar líon na mBallstát atá ag cur isteach ar
thacaíocht ón CECD ó tugadh isteach an maolú sealadach sin le dul i ngleic leis
an ngéarchéim. Tugann sé seo le fios go bhfuiltear ag glacadh i ndáiríre le ról
an CECD mar ionstraim idirghabhála géarchéime sna cásanna sin ina dtarlaíonn
iomarcaíochtaí móra de bharr na géarchéime airgeadais agus eacnamaíche.
D’iarr Parlaimint na hEorpa go gcuirfí síneadh
leis an maolú géarchéime sin ina rún den 7 Meán Fómhair 2010[8] maidir le maoiniú agus feidhmiú an Chiste Eorpaigh um Choigeartú don
Domhandú. Ba é dearcadh Pharlaimint na hEorpa ‘gur cheart síneadh a chur le
tréimhse bhailíochta an mhaolaithe a cuireadh isteach in 2009 d’fhonn cabhrú le
hoibrithe a chailleann a bpoist de thoradh na géarchéime eacnamaíche agus
airgeadais go deireadh an Chreata Airgeadais Ilbhliantúil reatha agus dá bhrí
sin gur cheart an ráta cómhaoinithe a choinneáil ag 65 %, ós rud é nach
bhfuil deireadh, ná baol air, curtha leis na cúiseanna sin ba bhunús lena
bhfaomhadh.’
·      Forálacha atá ann cheana i réimse an togra
Bunaíodh Ciste Sóisialta na hEorpa (CSE)[9] le tacú le tosaíochtaí an Chomhphobail maidir le comhtháthú
eacnamaíoch agus sóisialta a neartú trí fheabhas a chur ar dheiseanna
fostaíochta agus post, agus trí leibhéal ard fostaíochta agus níos mó post agus
poist níos fearr a spreagadh. Tacaíonn sé le Straitéis Fostaíochta na hEorpa
agus le beartais na mBallstát a bhfuil sé d’aidhm acu lánfhostaíocht agus
cáilíocht agus táirgiúlacht ag an obair a bhaint amach, cuimsiú sóisialta a
chur chun cinn, lena n‑áirítear rochtain daoine faoi mhíbhuntáiste ar
fhostaíocht, agus éagothroimí náisiúnta, réigiúnacha agus áitiúla i gcúrsaí
fostaíochta a laghdú.
Is é an difríocht is mó idir é féin agus an
CECD ná gur cláir ilbhliantúla atá sa CSE a thacaíonn le spriocanna
straitéiseacha, fadtéarmacha - go háirithe réamh‑mheas agus bainistiú a
dhéanamh ar athruithe agus ar athstruchtúrú, mar aon le gníomhaíochtaí amhail
foghlaim ar feadh an tsaoil. Cuireann an CECD, ar a uain, tacaíocht aonair
aonuaire ar fáil a bhfuil teorainn ama ag dul léi, agus atá curtha in oiriúint
go díreach d’oibrithe a d’fhulaing iomarcaíocht de bharr domhandú trádála nó na
géarchéime airgeadais agus eacnamaíche. Chun tacaíocht éifeachtach d’oibrithe
aslonnaithe a chur chun cinn, beidh fad bhearta tacaíochta an CECD agus rogha na
hionstraime bunaithe ar mheasúnú ar cibé ar tharla na cásanna iomarcaíochta de
bharr laghdú a d’fhéadfadh a bheith sealadach ar ghníomhaíochtaí an ghnóthais
agus na soláthraithe nó na hearnála eacnamaíche atá i gceist nó ar tharla siad
de bharr tosca buana struchtúracha.
·      Comhsheasmhacht le beartais agus cuspóirí eile an AE
Tacaíonn an CECD le cuspóirí Straitéis ‘Eoraip 2020’,
rud ba cheart a chuirfeadh ar chumas an Aontais a bheith níos treise i ndiaidh
na géarchéime, agus a gheilleagar a stiúradh i dtreo fáis chliste, inbhuanaithe
agus chuimsithigh, agus go mbeadh ardleibhéal fostaíochta, táirgiúlachta agus
comhtháthaithe shóisialta ag dul leis an bhfás sin. Sa Teachtaireacht[10] Eoraip 2020 - Straitéis d’fhás cliste, inbhuanaithe agus
cuimsitheach, feiceann an Coimisiún go mbeidh ról soiléir ag an CECD faoin
tionscnamh suaitheanta ‘Beartas tionsclaíoch i ré an domhandaithe’, go háirithe
maidir le scileanna a athlonnú go tapa chuig earnálacha agus margaí atá ag
teacht chun cinn agus iad ag fás go tapa.
Toisc go bhfuil sé d’aidhm acu na hoibrithe
sin a chaill a bpoist de thoradh an domhandaithe nó na géarchéime eacnamaíche
agus airgeadais a chur ag obair arís go tapa tacaíonn an CECD leis na
treoirlínte seo a leanas[11] i gcomhair beartas fostaíochta na mBallstát:
–
Treoirlíne 7: Rannpháirtíocht ban agus fear sa
mhargadh saothair a mhéadú, dífhostaíocht struchtúrach a laghdú agus cáilíocht
post a chur chun cinn;
–
Treoirlíne 8: Fórsa oibre oilte a fhorbairt mar
fhreagra ar riachtanais mhargadh an tsaothair agus foghlaim ar feadh an tsaoil
a chur chun cinn;
–
Treoirlíne 10: Cuimsiú sóisialta a chur chun cinn
agus bochtaineacht a chomhrac.
Ar deireadh, leagadh béim sa Teachtaireacht ón
gCoimisiún dar teideal ‘Scileanna Nua i gComhair Post Nua - Riachtanais mhargadh
an tsaothair a réamh‑mheas agus a mheaitseáil’ [12] ar an ngá
don AE, chun dul i dtreo téarnaimh, a chaipiteal daonna a fheabhsú agus a
dhéanamh níos infhostaithe trína scileanna a uasghrádú agus trí fhéachaint
chuige gur fearr a oirfidh na scileanna a bheidh ar fáil d’éilimh mhargadh an
tsaothair. Aithníodh gníomhachtú, athoiliúint agus uasghrádú scileanna mar
mhodhanna chun fostaíocht a chur chun cinn agus daoine a chuimsiú athuair i
margadh an tsaothair. Ar cheann de phríomhchuspóirí an CECD tá cómhaoiniú gníomhaíochtaí
maidir le huasghrádú scileanna.
·      An tionchar ar chearta bunúsacha
Níl aon tionchar ag an togra seo ar chearta
bunúsacha.
2.           TORTHAÍ
AN CHOMHAIRLIÚCHÁIN LEIS NA PÁIRTITHE LEASMHARA
·      Comhairliúchán leis na páirtithe leasmhara
Modhanna
comhairliúcháin, na príomhearnálacha ar díríodh orthu agus próifíl ghinearálta
na bhfreagróirí
Chuaigh an Coimisiún i gcomhairle leis na
Ballstáit faoi dhó: i dtosach báire, trí bhíthin ceistneora ar an 26 Lúnasa 2010
agus ina dhiaidh sin, ag cruinniú a tionóladh in Porto ar an 29 agus an 30 Meán
Fómhair 2010. Ba é príomhchuspóir na gcomhairliúchán sin tuairimí a
bhailiú faoi éifeachtacht na leasuithe a bhaineann leis an ngéarchéim a tugadh
isteach in 2009 le hAirteagal 1.1a agus le hAirteagal 10(1) i
Rialachán (CE) Uimh. 1927/2006, leasuithe a rachaidh in éag ar an 31 Nollaig 2011
agus faoin gá le síneadh a chur leo go dtí an 30 Nollaig 2013.
Achoimre ar na freagraí agus conas a cuireadh san
áireamh iad
Maidir leis an deis iarratais a chur isteach i
leith iomarcaíochtaí mar thoradh díreach ar an ngéarchéim dhomhanda airgeadais
agus eacnamaíoch (Airteagal 1.1a de Rialachán (CE) Uimh. 1927/2006)
léirigh an comhairliúchán gur chuir sé sin ar chumas na mBallstát tacaíocht a
iarraidh ón CECD d’oibrithe a chaill a bpoist mar thoradh ar an ngéarchéim agus
cúnamh an CECD a chur ar fáil lena n‑athimeascadh san fhórsa saothair. Chuir formhór mór na mBallstát in iúl nach bhféadfadh na
hoibrithe sin leas a bhaint as tacaíocht an CECD ar bhonn na gcritéar
domhandaithe a bhaineann le trádáil. Léirigh an comhairliúchán freisin go raibh
daoine den tuairim tríd is tríd go raibh sé níos fusa fianaise a bhailiú agus
nasc inléirithe a shuíomh idir na hiomarcaíochtaí agus an ghéarchéim airgeadais
agus eacnamaíoch ná leis na hathruithe ar phatrúin na trádála domhanda mar
gheall ar dhomhandú.
Maidir leis an ngá síneadh
a chur leis an maolú a bhaineann leis an ngéarchéim go dtí deireadh 2013 bhí
formhór mór na mBallstát a thug freagra ag iarraidh go leanfaí den deis
iarratais a chur isteach i leith iomarcaíochtaí a d’eascair ón ngéarchéim
dhomhanda airgeadais agus eacnamaíoch. I measc na n‑argóintí i bhfabhar sínidh
den sórt sin bhí barúlacha faoin dtaithí dhearfach ar an tionchar a bhí ag
tacaíocht an CECD ar chumas na n‑oibrithe dul ar ais i margadh an
tsaothair i gcás ina mbeadh éifeachtaí na géarchéime eacnamaíche le sonrú tar
éis 2011, i gcás ina ndeachaigh sí i bhfeidhm ar Bhallstáit éagsúla ag
tráthanna éagsúla, agus i gcás ina mbeadh tionchar láidir aici fós ar
fhostaíocht. Ina theannta sin, tugadh le fios nach mbeadh an todhchaí á réamh‑mheas
thar dheireadh 2013 dá ndéanfaí dhá bhliain a chur leis.
Maidir leis an deis a bheith ag iarratasóirí
leas a bhaint as ráta cómhaoinithe 65 % (Airteagal 10(1) de Rialachán
(CE) Uimh. 1927/2006, léiríodh sa chomhairliúchán gur éascaigh an ráta
cómhaoinithe an cinneadh iarratas a dhéanamh ar thacaíocht an CECD ar roinnt
cúiseanna. Mar gheall ar an 15 % breise bhíothas
in ann cúnamh breise is coibhéis dó a thabhairt do na hoibrithe lena mbaineann.
Laghdaíodh an bhearna idir ráta an CSE agus ráta an CECD i gcomhair na
mBallstát a d’fhéadfadh rátaí níos airde a fháil ón CSE agus murach an laghdú sin
ní bheadh aon iarratais ar an CECD curtha isteach acu. Bhí fadhb ann fós le
cómhaoiniú náisiúnta, ach ní raibh an fhadhb sin chomh géar ag 35 %
seachas 50 %. Mheas tromlach mór na mBallstát gur ráta iomchuí a bhí sa
ráta 65 % le linn na géarchéime agus bhí siad ar son síneadh a chur leis an
ráta idirghabhála níos airde sin go dtí deireadh 2013.
Tá toradh na
gcomhairliúchán sin léirithe sna leasuithe arna mbeartú ar Rialachán (CE) Uimh. 1927/2006.
·      Bailiú agus úsáid saineolais
Ní raibh aon ghá le saineolas seachtrach.
·      Measúnú tionchair
Ní raibh aon ghá le measúnú tionchair don togra
seo.
3.           EILIMINTÍ DLÍ AN TOGRA
·      Achoimre ar an ngníomhaíocht atá beartaithe
Chun síneadh a chur leis an maolú sealadach
chun tacú le hoibrithe arna ndéanamh iomarcach mar thoradh ar an ngéarchéim
dhomhanda airgeadais agus eacnamaíoch, cuirtear an 31 Nollaig 2013 in
ionad an dáta atá leagtha síos sa dara mír de mhír 1a d’Airteagal 1
de Rialachán (CE) Uimh. 1927/2006. Déantar síneadh a chur leis an ráta
cómhaoinithe 65 % go huathoibríoch go dtí an dáta céanna leis an leasú seo
freisin, mar atá leagtha síos in Airteagal 10(1) de Rialachán (CE) Uimh. 1927/2006.
·      Bunús dlí
An Conradh ar Fheidhmiú an Aontais Eorpaigh,
agus go háirithe an tríú mír d’Airteagal 175.
·      Prionsabal na coimhdeachta
Tá feidhm ag prionsabal na coimhdeachta a
mhéid is nach bhfuil an togra faoi inniúlacht eisiach an AE.
Ní féidir leis na Ballstáit cuspóirí an togra
a bhaint amach go leordhóthanach. Ní féidir iad a bhaint amach ach trí leasú a
dhéanamh ar Rialachán (CE) Uimh. 1927/2006.
Bainfear amach na cuspóirí dlúthpháirtíochta
atá ionchorpraithe sa togra ar dhóigh níos fearr trí ghníomhaíocht ar leibhéal
an AE ar na cúiseanna seo thíos.
Ní féidir an CECD, ionstraim airgeadais atá ar
fáil ar leibhéal an AE, a chur in oiriúint do riachtanais na staide reatha
eacnamaíche agus airgeadais ach trí thionscnamh reachtach a ghlacadh ar
leibhéal an AE.
Ba é an bunús a bhí ag an gCoimisiún agus an
togra seo á dhéanamh aige, na riachtanais a eascraíonn as an measúnú reatha ar
staid eacnamaíoch agus airgeadais na mBallstát agus na réamh‑mheastacháin
eacnamaíocha don tréimhse 2012-13. Tá difear mór idir iad agus an measúnú agus
na réamh‑mheastacháin a bhí ar fáil ag deireadh na bliana 2008 agus
ag tús na bliana 2009, nuair a tugadh na leasuithe sealadacha géarchéime
isteach i Rialachán (CE) Uimh. 1927/2006.
Comhlíonann an togra prionsabal na
coimhdeachta dá bhrí sin.
·      Prionsabal na comhréireachta
Comhlíonann an togra prionsabal na
comhréireachta ar na cúiseanna seo a leanas.
I gcomhréir le prionsabal na comhréireachta,
ní théann na leasuithe atá beartaithe ar Rialachán (CE) Uimh. 1927/2006
thar a bhfuil riachtanach chun feidhmiú an CECD a oiriúnú do na réamh‑mheastacháin
reatha a bhaineann leis an ngéarchéim airgeadais agus eacnamaíoch agus an
tionchar atá aici ar fhostaíocht agus ar easnaimh na mBallstát trí (1) leanúint
den deis a thabhairt iarratas a dhéanamh ar thacaíocht ón CECD le haghaidh
oibrithe arna ndéanamh iomarcach mar thoradh ar an ngéarchéim leanúnach
airgeadais agus eacnamaíoch agus (2) ráta cómhaoinithe 65 % seachas
50 % a sholáthar.
Tugann an maolú a bhaineann leis an ngéarchéim
deis do Bhallstáit iarratas a dhéanamh ar thacaíocht an CECD le haghaidh
oibrithe arna ndéanamh iomarcach mar thoradh ar an ngéarchéim i gcásanna inar
féidir nasc soiléir inléirithe a shuíomh idir na hiomarcaíochtaí sin agus an
ghéarchéim. Is léir nach mbainfear leas as an deis sin, mura bhfuil cásanna den
sórt sin ann.
Ní fhorchuirtear aon
ualach breise riaracháin ar na Ballstáit faoin togra seo i gcomparáid leis na
ceanglais a fhorchuirtear le forálacha reatha Rialachán (CE) Uimh. 1927/2006.
·      Rogha na hionstraime
An ionstraim atá beartaithe: Rialachán.
Ní bheadh modhanna eile leormhaith ar an gcúis
seo a leanas:
Is é rialachán an ionstraim dlí iomchuí chun
rialachán atá ann cheana a leasú.
4.           IMPLEACHT BHUISÉADACH
Foráiltear le hAirteagal 28 den
Chomhaontú Idirinstitiúideach idir Parlaimint na hEorpa, an Chomhairle agus an
Coimisiún an 17 Bealtaine 2006[13] ar smacht
buiséadach agus bainistíocht fhónta airgeadais nach bhféadfaidh an CECD dul
thar uasmhéid bliantúil EUR 500 milliún.
Bunaithe ar na hiarratais
ar thacaíocht an CECD roimhe seo[14] níltear ag
súil go rachaidh an síneadh atá beartaithe ar an maolú a bhaineann leis an
ngéarchéim i Rialachán (CE) Uimh. 1927/2006 thar an uasmhéid bliantúil
sin. Ba ionann na hiarratais sin agus EUR 51,8 milliún in 2007 agus EUR 20,6
milliún in 2008. Ba ionann méid iomlán thacaíocht an CECD a iarradh in 2009
agus EUR 131,7 milliún. Iarratais a bhain leis an ngéarchéim a bhí i
gceist le 75 % den mhéid sin agus iarratais a bhain le trádáil a bhí i
gceist le 25 % díobh. Ba ionann an méid iomlán
thacaíocht an CECD a iarradh in 2010 agus EUR 132,5 milliún. Iarratais a
bhain leis an ngéarchéim a bhí i gceist le 87 % den mhéid sin agus
iarratais a bhain le trádáil a bhí i gceist le 13 % díobh.
2011/0147 (COD)
Togra le haghaidh
RIALACHÁIN Ó PHARLAIMINT NA hEORPA AGUS
ÓN gCOMHAIRLE
lena leasaítear Rialachán (CE) Uimh. 1927/2006
lena mbunaítear an Ciste Eorpach um Choigeartú don Domhandú
TÁ PARLAIMINT NA hEORPA AGUS
COMHAIRLE AN AONTAIS EORPAIGH,
Ag féachaint don Chonradh ar Fheidhmiú an
Aontais Eorpaigh, agus go háirithe don tríú mír d’Airteagal 175 de,
Ag féachaint don togra ón gCoimisiún Eorpach,
Tar éis dóibh an dréachtghníomh reachtach a
chur chuig na Parlaimintí náisiúnta,
Ag féachaint don tuairim ó Choiste Eacnamaíoch
agus Sóisialta na hEorpa[15],
Ag féachaint don tuairim ó Choiste na Réigiún[16],
Ag gníomhú dóibh i gcomhréir leis an ngnáthnós
imeachta reachtach,
De bharr an méid seo a
leanas:
(1)
Le Rialachán (CE) Uimh. 1927/2006 ó
Pharlaimint na hEorpa agus ón gComhairle an 20 Nollaig 2006[17] bunaíodh an Ciste Eorpach um Choigeartú don Domhandú ("CECD”
anseo feasta) chun a chur ar chumas an Aontais tacaíocht a thabhairt agus
dlúthpháirtíocht a léiriú d’oibrithe arna ndéanamh iomarcach mar thoradh ar
mhórathruithe struchtúrtha i bpatrúin na trádála domhanda mar gheall ar
dhomhandú.
(2)
Mar chuid den fhreagra ar an ngéarchéim airgeadais
agus eacnamaíoch leasaíodh Rialachán (CE) Uimh. 1927/2006 le Rialachán
(CE) Uimh. 546/2009 ó Pharlaimint na hEorpa agus ón gComhairle an 18 Meitheamh 2009[18] trí fhoráil a dhéanamh, go háirithe maidir le maolú sealadach ar
mhaithe lena raon feidhme a leathnú chun iomarcaíochtaí a bhaineann leis an
ngéarchéim agus méadú sealadach ar ráta cómhaoinithe an CECD a chumhdach.
(3)
I bhfianaise na staide reatha eacnamaíche agus
airgeadais san Aontas, is iomchuí an maolú seo a fhadú roimh é a dhul in éag ar
an 30 Nollaig 2011.
(4)
Ba cheart, dá bhrí sin, Rialachán (CE) Uimh. 1927/2006
a leasú dá réir sin.
TAR ÉIS AN RIALACHÁN SEO A GHLACADH:
Airteagal 1
In Airteagal 1(1a) de Rialachán (CE) Uimh. 1927/2006
cuirtear an méid seo a leanas in ionad na dara
fomhíre:
“Beidh feidhm ag an maolú seo maidir le gach
iarratas a chuirfear isteach tráth nach déanaí ná an 31 Nollaig 2013.”
Airteagal 2
Tiocfaidh an Rialachán seo i bhfeidhm ar
an bhfichiú lá tar éis lá a fhoilsithe in Iris Oifigiúil an
Aontais Eorpaigh.
Beidh an Rialachán seo ina cheangal
go huile agus go hiomlán agus beidh sé infheidhme go díreach i ngach Ballstát.
Arna dhéanamh sa Bhruiséil, an [...]
Thar ceann Pharlaimint na hEorpa              Thar
ceann na Comhairle
An
tUachtarán                                               An tUachtarán
RÁITEAS AIRGEADAIS REACHTACH LE
hAGHAIDH TOGRAÍ
1.           LEAGAN AMACH AN
TOGRA/TIONSCNAIMH
              1.1.    Teideal an togra/an tionscnaimh
              1.2.    Réimsí
beartais lena mbaineann i gcreat ABM/ABB
              1.3.    An
cineál togra/tionscnaimh
              1.4.    Cuspóirí

              1.5.    Na
forais leis an togra/an tionscnamh
              1.6.    Fad
agus tionchar airgeadais
              1.7.    Modhanna
bainistíochta atá beartaithe
2.           BEARTA BAINISTÍOCHTA
              2.1.    Rialacha
faireacháin agus tuairiscithe
              2.2.    Córas
bainistíochta agus rialaithe
              2.3.    Bearta
chun calaois agus neamhrialtachtaí a chosc
3.           AN TIONCHAR AIRGEADAIS A
MHEASTAR A BHEIDH AG AN TOGRA/TIONSCNAMH
              3.1.    Ceannteidil
an chreata airgeadais ilbhliantúil agus na línte buiséid ar a n‑imrítear
tionchar
              3.2.    An
tionchar a mheastar a bheidh ar chaiteachas
              3.2.1. Achoimre ar an
tionchar a mheastar a bheidh ar chaiteachas
              3.2.2. An
tionchar a mheastar a bheidh ar leithreasaí faoi chomhair oibríochtaí
              3.2.3. An
tionchar a mheastar a bheidh ar leithreasaí de chineál riaracháin
              3.2.4. Comhoiriúnacht don
chreat airgeadais ilbhliantúil reatha
              3.2.5. Ranníocaíochtaí
ó thríú páirtithe
              3.3.    An tionchar a mheastar a
bheidh ar ioncam
RÁITEAS
AIRGEADAIS REACHTACH LE hAGHAIDH TOGRAÍ

1.
LEAGAN AMACH AN TOGRA/AN TIONSCNAIMH
1.1.
Teideal an togra/an tionscnaimh

Togra
le haghaidh Rialacháin ó Pharlaimint na hЕorpa agus ón gComhairle lena leasaítear
Rialachán (CE) Uimh. 1927/2006 maidir leis an gCiste Eorpach um Choigeartú
don Domhandú a bhunú

1.2.
Réimsí beartais lena mbaineann i gcreat ABM/ABB[19]

Gníomhaíocht
ABB: An Ciste Eorpach um Choigeartú don Domhandú mar atá áirithe i bPlean
Bainistíochta 2010 DG EMPL

1.3.
An cineál togra/tionscnaimh

¨ Baineann an
togra/tionscnamh le gníomhaíocht nua
¨ Baineann an
togra/tionscnamh le gníomhaíocht nua a leanann
treoirthionscadail/réamhghníomhaíochta[20]
X
Baineann an togra/tionscnamh le síneadh ar ghníomhaíocht atá ann cheana
¨ Baineann an
togra/tionscnamh le gníomhaíocht a atreoraíodh i
dtreo gníomhaíochta nua

1.4.
Cuspóirí
1.4.1.
Cuspóirí straitéiseacha ilbhliantúla an Choimisiúin
ar a bhfuil an togra/tionscnamh dírithe

Tagann
an togra faoin tionscnamh suaitheanta ‘Beartas tionsclaíoch do ré an domhandaithe’
atá mar chuid de Straitéis ‘Eoraip 2020’ an Choimisiúin maidir le fás
cliste, inbhuanaithe agus cuimsitheach.

1.4.2.
Cuspóirí sonracha agus na gníomhaíochtaí ABM/ABB
lena mbaineann

Cuspóir sonrach Uimh.1: Oibrithe arna ndéanamh iomarcach mar thoradh ar athruithe
struchtúrtha i bpatrúin na trádála domhanda agus ar an ngéarchéim eacnamaíoch
agus airgeadais a choinneáil rannpháirteach i margadh an tsaothair.
Cuspóir sonrach Uimh.2: Feasacht i leith an CECD a spreagadh, mar léiriú
dlúthpháirtíochta, i measc an phobail trí chéile
Gníomhaíochtaí ABM/ABB lena mbaineann: An
Ciste Eorpach um Choigeartú don Domhandú (CECD)

1.4.3.
An toradh agus an tionchar a bhfuil súil leis

Sonraigh an tionchar a
bheadh ag an togra/tionscnamh ar na tairbhithe/grúpaí ar a bhfuil sé dírithe.
Cuirfidh
an togra seo ar chumas an Aontais Eorpaigh leanúint de thacaíocht a thabhairt trí
bhíthin an CECD de réir ráta cómhaoinithe 65 % i gcás bhearta gníomhacha
mhargadh an tsaothair le haghaidh oibrithe arna ndéanamh iomarcach mar thoradh
ar an ngéarchéim dhomhanda airgeadais agus eacnamaíoch. Ina theannta sin,
bainfidh oibrithe arna ndéanamh iomarcach mar thoradh ar dhomhandú na trádála
tairbhe as an ráta cómhaoinithe.

1.4.4.
Táscairí a léiríonn toradh agus tionchar

Sonraigh na táscairí a
léiríonn monatóireacht ar chur chun feidhme an togra/an tionscnaimh.
-
Líon na n‑iarratas ar thacaíocht an CECD a fuarthas
-
Líon na n‑oibrithe iomarcacha ar díríodh orthu chun cúnamh an CECD a
fháil
-
Líon na n‑oibrithe iomarcacha a imeascadh i margadh an tsaothair arís tar
éis beart ar thug an CECD tacaíocht dóibh

1.5.
Na forais leis an togra/an tionscnamh
1.5.1.
Na ceanglais is gá a shásamh sa ghearrthéarma nó
san fhadtéarma

I
bhfianaise na géarchéime eacnamaíche agus airgeadais, leasaíodh Rialachán (CE) Uimh. 1927/2006
in 2009 agus rinneadh foráil leis maidir le maolú a bhaineann leis an ngéarchéim
agus a bhfuil teorainn ama leis. Rachaidh an maolú seo in éag ar an 30 Nollaig 2011.
De réir na réamh‑mheastachán eacnamaíoch is déanaí, áfach, mairfidh
éifeachtaí na géarchéime, agus go háirithe an tionchar diúltach a bheidh aici
ar luas an athstruchtúraithe, ar chruthú post agus ar an ráta dífhostaíochta go
dtí deireadh na bliana 2012 ar a laghad. Ba
cheart go gcuirfeadh an togra seo ar chumas an CECD dul i mbun idirghabhála
chun tacú le hoibrithe arna ndéanamh iomarcach mar thoradh ar an ngéarchéim
dhomhanda airgeadais agus eacnamaíoch go dtí an 31 Nollaig 2013 ag
ráta idirghabhála 65 %.

1.5.2.
Luach breise a bhaineann le rannpháirteachas an AE

De
bharr rannpháirteachas an AE trí bhíthin an CECD, is féidir acmhainní náisiúnta
atá ar fáil a chomhlánú chun oibrithe arna ndéanamh iomarcach mar thoradh ar
dhomhandú na trádála nó ar an ngéarchéim dhomhanda eacnamaíoch agus airgeadais
a athimeascadh. Is cosúil go léiríonn an taithí a fuarthas go dtí seo maidir
leis an CECD gur féidir, de bharr rannpháirteachas an AE, níos mó tacaíochta
saincheaptha a chur ar fáil ar feadh tréimhse níos faide, agus bearta i gceist
go minic nach gcuirfí ar fáil murach rannpháirteachas an AE.

1.5.3.
Ceachtanna a foghlaimíodh ó thaithí chosúil roimhe
seo

Féach
an taithí ó leasaíodh Rialachán (CE) Uimh. 1927/2006 atá leagtha amach sa
Mheabhrán Míniúcháin.

1.5.4.
Comhchuibheas agus sineirgíocht a d'fhéadfadh a
bheith ann le hionstraimí ábhartha eile

Tá
an CECD comhchuibhithe le Ciste Sóisialta na hEorpa agus d’fhéadfadh
sineirgíocht a bheith ann leis dá bharr.

1.6.
Fad agus tionchar airgeadais

–
X Togra/tionscnamh d'fhad teoranta
–
X  Togra/tionscnamh in éifeacht
ón 31 Nollaig 2011 go dtí an 31 Nollaig 2013
–
¨  Tionchar airgeadais ó BBBB go BBBB
¨ Togra/tionscnamh d’fhad neamhtheoranta
–
Cur chun feidhme le tréimhse thosaigh idir BBBB
agus BBBB,
–
agus feidhm iomlán ina dhiaidh sin.

1.7.
Modhanna bainistíochta atá beartaithe[21]

¨ Bainistíocht dhíreach láraithe ag an gCoimisiún
¨ Bainistíocht indíreach láraithe trí na cúraimí cur chun feidhme a tharmligean chuig:
–
¨  gníomhaireachtaí feidhmiúcháin
–
¨  comhlachtaí arna mbunú ag na Comhphobail[22]
–
¨  comhlachtaí náisiúnta san earnáil phoiblí/comhlachtaí a bhfuil misean
de sheirbhís phoiblí acu
–
¨  daoine a bhfuil sé de chúram orthu gníomhaíochtaí ar leith a chur
chun feidhme de bhun Theideal V den Chonradh ar an Aontas Eorpach agus atá
sainaitheanta sa ghníomh bunaidh ábhartha de réir bhrí Airteagal 49 den
Rialachán Airgeadais
X Bainistíocht chomhpháirteach leis na Ballstáit
¨ Bainistíocht dhíláraithe le tríú tíortha
¨ Comhbhainistíocht le
heagraíochtaí idirnáisiúnta (tabhair sonraí)
I gcás ina
sonraítear níos mó ná modh bainistíochta amháin, tabhair sonraí sa roinn
"Nótaí" le do thoil.
Nótaí

2.
BEARTA BAINISTÍOCHTA
2.1.
Rialacha faireacháin agus tuairiscithe

Sonraigh cé chomh
minic agus na coinníollacha.
Foráiltear
le hAirteagal 16 de Rialachán (CE) Uimh. 1927/2006 cuirtear de
cheangal ar an gCoimisiún tuarascáil chainníochtúil agus cháilíochtúil a chur
faoi bhráid Pharlaimint na hEorpa agus na Comhairle gach bliain maidir leis na
gníomhaíochtaí a rinneadh faoin Rialachán seo an bhliain roimhe sin. Beidh i.a.
barúlacha an Choimisiúin maidir leis na gníomhaíochtaí faireacháin sa bhliain
atá á breithniú sa tuarascáil sin.
I
gcomhréir le hAirteagal 17 de Rialachán (CE) Uimh. 1927/2006,
déanfaidh an Coimisiún i ndlúthchomhar leis na Ballstáit, faoi dheireadh na bliana 2011,
measúnú meántéarma ar éifeachtacht agus ar inbhuanaitheacht na dtorthaí a
fuarthas faoin CECD. Faoin 31 Nollaig 2014, ní mór don Choimisiún, le
cabhair ó shaineolaithe seachtracha, measúnú ex‑post a dhéanamh chun
tionchar an CECD agus a bhreisluach a thomhas.

2.2.
Córas bainistíochta agus rialaithe
2.2.1.
Na rioscaí a aithníodh

Is
iad na rioscaí na rioscaí a bhaineann le bainistíocht chomhpháirteach Chistí an
Chomhphobail.

2.2.2.
Modhanna rialaithe atá beartaithe

Tá
na ceanglais is infheidhme maidir le bainistíocht agus rialú airgeadais leagtha
síos in Airteagal 18 de Rialachán (CE) Uimh. 1927/2006.

2.3.
Bearta chun calaois agus neamhrialtachtaí a chosc

Sonraigh bearta
coisctheacha agus cosanta atá ann cheana nó atá beartaithe.
Tá
na bearta chun neamhrialtachtaí a chosc, a bhrath agus a cheartú leagtha síos in
Airteagal 18 (1)(d) agus in Airteagal 18(2) de Rialachán (CE) Uimh. 1927/2006.

3.
AN TIONCHAR AIRGEADAIS A MHEASTAR A BHEIDH AG AN
TOGRA/TIONSCNAMH
3.1.
Ceannteidil an chreata airgeadais ilbhliantúil agus
na línte buiséid ar a n‑imrítear tionchar

·      Línte buiséid atá ann cheana
In ord cheannteidil agus línte buiséid an
chreata airgeadais ilbhliantúil.
 Ceannteideal an chreata airgeadais ilbhliantúil || Líne buiséid || Saghas caiteachais || Ranníocaíocht
 Uimhir [Tuairisc………………………...……….] || LD/LN ([23]) || ó thíortha[24] an CSTE || ó thíortha is iarrthóirí[25] || ó thríú tíortha || de réir bhrí Airteagal 18(1)(aa) den Rialachán Airgeadais
 1.1 || 04.0501 An Ciste Eorpach um Choigeartú don Domhandú 04.010414 An Ciste Eorpach um Choigeartú don Domhandú – Caiteachas ar bhainistíocht riaracháin 40.0243 Cúlchiste don Chiste Eorpach um Choigeartú don Domhandú || NÍL || NÍL || NÍL || NÍL || NÍL
·      Línte nua buiséid atá á n‑iarraidh
In ord cheannteidil agus línte buiséid an chreata
airgeadais ilbhliantúil.
 Ceannteideal an chreata airgeadais ilbhliantúil || Líne buiséid || Saghas caiteachais || Ranníocaíocht
 Uimhir [Ceannteideal………………………...……] || LD/LN || ó thíortha an CSTE || ó thíortha is iarrthóirí || ó thríú tíortha || de réir bhrí Airteagal 18(1)(aa) den Rialachán Airgeadais
 neamhbhainteach || neamhbhainteach || […] || TÁ/NÍL || TÁ/NÍL || TÁ/NÍL || TÁ/NÍL

3.2.
An tionchar a mheastar a bheidh ar chaiteachas
3.2.1.
Achoimre ar an tionchar a mheastar a bheidh ar
chaiteachas

EUR milliúin (go dtí an 3ú deachúil)
 Ceannteideal an chreata airgeadais ilbhliantúil: || Uimhir ||
 DG: EMPL ||   ||   || Bliain 2012[26] || Bliain 2013 || IOMLÁN
  Leithreasaí faoi chomhair oibríochtaí sa mhí ||   ||   ||
 Uimhir na líne buiséid || Oibleagáidí || (1) ||   ||   ||
 Íocaíochtaí || (2) ||   ||   ||
 Uimhir na líne buiséid || Oibleagáidí || (1a) ||   ||   ||
 Íocaíochtaí || (2a) ||   ||   ||
 Leithreasaí de chineál riaracháin arna maoiniú  ó chiste clár sonrach[27] ||   ||   ||
 Uimhir na líne buiséid ||   || (3) ||   ||   ||
 IOMLÁN leithreasaí i gcomhair DG EMPL || Oibleagáidí || =1+1a +3 ||   ||   ||
 Íocaíochtaí || =2+2a +3 ||   ||   ||
  IOMLÁN leithreasaí faoi chomhair oibríochtaí || Oibleagáidí || (4) ||   ||   ||
 Íocaíochtaí || (5) ||   ||   ||
  IOMLÁN leithreasaí de chineál riaracháin arna maoiniú ó chiste clár sonrach || (6) ||   ||   ||
 IOMLÁN leithreasaí faoi CHEANNTEIDEAL EMPL den chreat airgeadais ilbhliantúil || Oibleagáidí || =4+ 6 ||   ||   ||
 Íocaíochtaí || =5+ 6 ||   ||   ||
Má tá tionchar ag an togra/tionscnamh ar níos mó ná
ceannteideal amháin:
  IOMLÁN leithreasaí faoi chomhair oibríochtaí || Oibleagáidí || (4) ||   ||   ||
 Íocaíochtaí || (5) ||   ||   ||
  IOMLÁN leithreasaí de chineál riaracháin arna maoiniú ó chiste clár sonrach || (6) ||   ||   ||
 IOMLÁN leithreasaí faoi CHEANNTEIDIL 1 go 4 den chreat airgeadais ilbhliantúil (Méid tagartha) || Oibleagáidí || =4+ 6 ||   ||   ||
 Íocaíochtaí || =5+ 6 ||   ||   ||
 Ceannteideal an chreata airgeadais ilbhliantúil: || 5 || " Caiteachas riaracháin "
EUR milliúin (go dtí an 3ú deachúil)
   ||   ||   || Bliain 2012 || Bliain 2013 || IOMLÁN
 DG: EMPL ||
  Acmhainní daonna || Gan aon tionchar || Gan aon tionchar ||
  Caiteachas riaracháin eile ||   ||   ||
 IOMLÁN DG EMPL || Leithreasaí ||   ||   ||
 IOMLÁN leithreasaí faoi CHEANNTEIDEAL 5 den chreat airgeadais ilbhliantúil || (Iomlán oibleagáidí = Iomlán íocaíochtaí) ||   ||   ||
EUR milliúin (go dtí an 3ú deachúil)
   ||   ||   || Bliain N[28] || Bliain N+1 || IOMLÁN
 IOMLÁN leithreasaí faoi CHEANNTEIDIL 1 go 5 den chreat airgeadais ilbhliantúil || Oibleagáidí ||   ||   ||
 Íocaíochtaí ||   ||   ||

3.2.2.
An tionchar a mheastar a bheidh ar leithreasaí faoi
chomhair oibríochtaí

–
X  Ní éilíonn an
togra/tionscnamh go n‑úsáidfear leithreasaí faoi chomhair oibríochtaí
–
¨  Éilíonn an togra/an tionscnamh go n‑úsáidfear leithreasaí faoi
chomhair oibríochtaí mar a mhínítear thíos:
Leithreasaí faoi chomhair oibleagáidí in EUR milliúin
(go dtí an 3ú deachúil)
 Sonraigh cuspóirí agus aschuir   ò ||   ||   || Bliain 2012 || Bliain 2013 || … tabhair na blianta ar fad a theastaíonn le fad an tionchair a thaispeáint (féach pointe 1.6) || IOMLÁN ||
 ||
 Saghas aschuir[29] || Meánchostas an aschuir || Líon na n‑aschur || Costas || Líon na n‑aschur || Costas || Líon na n‑aschur || Costas || Líon na n‑aschur || Costas || Líon na n‑aschur || Costas || Líon iomlán na n‑aschur || Costas iomlán ||
 CUSPÓIR SONRACH Uimh. 1[30]… ||   ||   ||   ||   ||   ||   ||   ||   ||   ||   ||   ||   ||
 - Aschur ||   ||   ||   ||   ||   ||   ||   ||   ||   ||   ||   ||   ||   ||   ||
 - Aschur ||   ||   ||   ||   ||   ||   ||   ||   ||   ||   ||   ||   ||   ||   ||
 - Aschur ||   ||   ||   ||   ||   ||   ||   ||   ||   ||   ||   ||   ||   ||   ||
 Fo-iomlán chuspóir sonrach Uimh. 1 ||   ||   ||   ||   ||   ||   ||   ||   ||   ||   ||   ||   ||
 CUSPÓIR SONRACH Uimh. 2... ||   ||   ||   ||   ||   ||   ||   ||   ||   ||   ||   ||   ||
 - Aschur ||   ||   ||   ||   ||   ||   ||   ||   ||   ||   ||   ||   ||   ||   ||
 Fo-iomlán chuspóir sonrach Uimh. 2 ||   ||   ||   ||   ||   ||   ||   ||   ||   ||   ||   ||   ||
 COSTAS IOMLÁN ||   ||   ||   ||   ||   ||   ||   ||   ||   ||   ||   ||   ||

3.2.3.
An tionchar a mheastar a bheidh ar leithreasaí de
chineál riaracháin
3.2.3.1.
Achoimre

–
X  Ní éilíonn an
togra/tionscnamh go n‑úsáidfear leithreasaí de chineál riaracháin
–
¨  Éilíonn an togra/an tionscnamh go n‑úsáidfear leithreasaí de
chineál riaracháin mar a mhínítear thíos:
EUR milliúin (go
dtí an 3ú deachúil)
   || Bliain 2012 [31] || Bliain 2013 || ... tabhair na blianta ar fad a theastaíonn le fad an tionchair a thaispeáint (féach pointe 1.6) || IOMLÁN
 CEANNTEIDEAL 5 den chreat airgeadais ilbhliantúil ||   ||   ||   ||
 Acmhainní daonna ||   ||   ||   ||
 Caiteachas riaracháin eile ||   ||   ||   ||
 Fo-iomlán CHEANNTEIDEAL 5 den chreat airgeadais ilbhliantúil ||   ||   ||   ||
 Lasmuigh de CHEANNTEIDEAL 5[32] den chreat airgeadais ilbhliantúil ||   ||   ||   ||
 Acmhainní daonna ||   ||   ||
 Caiteachas eile de chineál riaracháin ||   ||   ||
 Fo-iomlán lasmuigh de CHEANNTEIDEAL 5 den chreat airgeadais ilbhliantúil ||   ||   ||
 IOMLÁN ||   ||   ||   ||   ||   ||

3.2.3.2.
 Na hacmhainní daonna a mheastar a bheidh riachtanach

–
¨  Ní éilíonn an togra/tionscnamh go n‑úsáidfear acmhainní daonna
–
X  Éilíonn an togra/tionscnamh go n‑úsáidfear
acmhainní daonna mar a mhínítear thíos:
Sloinnfear an meastachán i méideanna iomlána
(nó go dtí an 1ú deachúil ar a mhéad)
   || Bliain 2012 || Bliain 2013 || ... tabhair na blianta ar fad a theastaíonn le fad an tionchair a thaispeáint (féach pointe 1.6)
 XX 01 01 01 (Ceanncheathrú agus Oifigí Ionadaíocht an Choimisiúin) ||   ||   ||
 XX 01 01 02 (Toscaireachtaí) ||   ||
 XX 01 05 01 (Taighde indíreach) ||   ||
 10 01 05 01 (Taighde díreach) ||   ||
 XX 01 02 01 (CA, INT, SNE ón “clúdach iomlánaíoch") ||   ||
 XX 01 02 02 (CA, INT, JED, LA agus SNE sna toscaireachtaí) ||   ||
 XX 01 04 bb [33] || - sa Cheanncheathrú [34] ||   ||
 - i dtoscaireachtaí ||   ||
 XX 01 05 02 (CA, INT, SNE – Taighde indíreach) ||   ||
 10 01 05 02 (CA, INT, SNE – Taighde díreach) ||   ||
 Línte buiséid eile (sonraigh) ||   ||
 IOMLÁN ||   ||   ||   ||   ||
Is é XX an réimse beartais nó an
teideal buiséid lena mbaineann.
Comhlíonfar na
riachtanais acmhainní daonna trí fhoireann ón DG a bhfuil bainistíocht na gníomhaíochta
faoina cúram cheana agus/nó atá ath‑imlonnaithe taobh istigh den DG, mar
aon le haon leithdháileadh breise a d'fhéadfaí a thabhairt don DG atá i mbun
bainistíochta faoi chuimsiú an nós imeachta maidir le leithdháileadh bliantúil
i bhfianaise na srianta buiséadacha.
Cur síos ar na
cúraimí a bheidh le déanamh:
 Oifigigh agus gníomhairí sealadacha ||
 Pearsanra seachtrach ||

3.2.4.
Comhoiriúnacht don chreat airgeadais ilbhliantúil
reatha

–
X  Tá an
togra/tionscnamh comhoiriúnach don chreat airgeadais ilbhliantúil reatha.
–
¨  Beidh athchlárú an cheannteidil ábhartha sa chreat airgeadais
ilbhliantúil ag gabháil leis an togra/tionscnamh seo.
Mínigh an cineál athchláraithe a bhfuil gá leis, agus
sonraigh na línte buiséid lena mbaineann agus na méideanna comhfhreagracha.
N/B
–
¨  Éilíonn an togra/tionscnamh go gcuirfear an ionstraim sholúbthachta i
bhfeidhm nó go ndéanfar athbhreithniú ar an gcreat airgeadais ilbhliantúil[35].
Mínigh a bhfuil gá leis, agus sonraigh na ceannteidil
agus na línte buiséid lena mbaineann agus na méideanna comhfhreagracha.
N/B

3.2.5.
Ranníocaíochtaí ó thríú páirtithe

–
X Ní dhéantar foráil sa
togra/tionscnamh maidir le cómhaoiniú le tríú páirtithe
–
Déantar foráil sa togra/tionscnamh don chómhaoiniú
atá réamh‑mheasta thíos:
Leithreasaí in EUR milliúin (go dtí an 3ú
deachúil)
   || Bliain 2012 || Bliain 2013 || ... tabhair na blianta ar fad a theastaíonn le fad an tionchair a thaispeáint (féach pointe 1.6) || Iomlán
 Sonraigh an comhlacht cómhaoinithe ||   ||   ||   ||   ||   ||
 IOMLÁN leithreasaí cómhaoinithe ||   ||   ||   ||   ||   ||

3.3.
An tionchar a mheastar a bheidh ar ioncam

–
X  Níl tionchar
airgeadais ar bith ag an togra/tionscnamh ar ioncam.
–
¨  Tá an tionchar airgeadais seo a leanas ag an togra/tionscnamh:
–
¨         ar acmhainní dílse
–
¨         ar ioncam ilghnéitheach
EUR milliúin (go dtí an 3ú deachúil)
 Líne buiséid ioncaim || Leithreasaí atá ar fáil don chleachtadh buiséadach leanúnach || ||
 Bliain 2012 || Bliain 2013 || ... iontráil na colúin ar fad a theastaíonn le fad an tionchair a thaispeáint (féach pointe 1.6) ||
 Airteagal …………. ||   ||   ||   ||   ||   ||   ||
I gcás ioncaim
ilghnéithigh shannta, sonraigh na línte buiséid a n‑imrítear tionchar
orthu.
N/B
Sonraigh an modh chun an
tionchar ar ioncam a ríomh.
N/B
[1]               IO
L 48, 22.2.2008, lch. 82
[2]               COIM(2008)800,
26.11.2008
[3]               IO
L 167, 29.6.2009, lch. 26
[4]               Cé
is moite d’iarratais a tarraingíodh siar nó a diúltaíodh
[5]               http://ec.europa.eu/economy_finance/publications/european_economy/forecasts_en.htm

[6]               Ibid.
[7]               COIM(2011)11,
12.1.2011
[8]               Rún
ó Pharlaimint na hEorpa (2010/2072/INI)
[9]               Rialachán
(CE) Uimh. 1081/2006, IO L 210, 31.7.2006, lch. 12
[10]             COIM(2010)2020,
3.3.2010
[11]             Cinneadh
an 21 Deireadh Fómhair 2010 ón gComhairle ar threoirlínte maidir le
beartais fostaíochta na mBallstát. IO L 308, 24.11.2010, lch. 46
[12]             COIM(2008)868,
16.12.2008
[13]             IO
C 139, 14.6.2006, lch. 1.
[14]             Gan
iarratais a tarraingíodh siar nó a diúltaíodh a áireamh
[15]             IO
C , , lch. .
[16]             IO
C , , lch. .
[17]             IO
L 48, 22.2.2008, lch. 82
[18]             IO
L 167, 29.6.2009, lch. 26
[19]             ABM:
Bainistiú de réir gníomhaíochtaí – ABB: Bunú an bhuiséid de réir
gníomhaíochtaí.
[20]             Mar
a thagraítear dó in Airteagal 49(6)(a) nó (b) den Rialachán Airgeadais.
[21]             Is
féidir mionsonraí ar na modhanna bainistíochta agus tagairtí don Rialachán
Airgeadais a fheiceáil ar shuíomh Gréasáin DG Budg: http://www.cc.cec/budg/man/budgmanag/budgmanag_en.html
[22]             Mar
a thagraítear dóibh in Airteagal 185 den Rialachán Airgeadais.
[23]             LD
= Leithreasaí difreáilte / LN = Leithreasaí neamhdhifreáilte
[24]             CSTE:
Comhlachas Saorthrádála na hEorpa.
[25]             Tíortha
is iarrthóirí agus, nuair is iomchuí, tíortha a d'fhéadfadh a bheith ina n‑iarrthóirí
ó na Balcáin Thiar.
[26]             Is
í bliain N an bhliain a gcuirtear tús le cur chun feidhme an togra/tionscnaimh.
[27]             Cúnamh
agus caiteachas teicniúil agus/nó riaracháin ar mhaithe le cláir agus/nó
gníomhaíochtaí AE (seanlínte "BA"), taighde indíreach, taighde
díreach a chur chun feidhme.
[28]             Is
í bliain N an bhliain a gcuirtear tús le cur chun feidhme an togra/tionscnaimh.
[29]             Is
ionann aschuir agus táirgí agus seirbhísí le soláthar (e.g.: líon na
malartuithe mac léinn a fhaigheann maoiniú, iomlán km de bhóithre a rinneadh,
etc.).
[30]             Mar
a thuairiscítear i Roinn 1.4.2. “Cuspóir(í) sonracha...”
[31]             Is
í bliain N an bhliain a gcuirtear tús le cur chun feidhme an togra/tionscnaimh.
[32]             Cúnamh
agus caiteachas teicniúil agus/nó riaracháin ar mhaithe le cláir agus/nó
gníomhaíochtaí AE (seanlínte "BA"), taighde indíreach, taighde
díreach a chur chun feidhme.
[33]             Faoin
uasteorainn do phearsanra seachtrach ó leithreasaí faoi chomhair oibríochtaí
(na seanlínte "BA").
[34]             Le
haghaidh na gCistí Struchtúracha, an Chiste Eorpaigh Talmhaíochta um Fhorbairt
Tuaithe (CETFT) agus an Chiste Eorpaigh Iascaigh (CEI) go bunúsach.
[35]             Féach
pointí 19 agus 24 den Chomhaontú Idirinstitiúideach.